Azbevaet gant Spered Doue - Tiegezh Santez Anna\n* * *galleg / lire cet article en français\nEn e garantez vras e fell da Zoue hor santelaat ; ha seul vuioc’h e tegemeromp, a-youl-gaer, e oberiezh en hor c’halon, seul vuioc’h e vamomp dirak oberenn e Drugarez a zeu d’hon azbevaat en hor boud en e bezh. Sant Paol en lavar d’an Desalonikidi : Doue ar peoc'h e-unan d'ho santelaat e kement a zo ac'hanoc'h; ho spered, hoc'h ene hag ho korf, da vezañ miret didamall, a-benn Donedigezh hon Aotroù Jezuz Krist ! Feal eo an hini ho kalv; eñ an hini a raio kement-se. (I Tes 5,23-24)\nAr boud bredel ne c’hell\nket degemer kevrin Doue.\nMerzomp fraezh emañ ar c’hras oc’h oberiañ ennomp, en doare d’hon adneveziñ penn-da-benn, ken gwir ma’z eo, evel ma vez kelennet c’hoazh gant sant Paol en e lizher d’ar Gorintidi, ne zegemer ket an den douarel traoù Spered Doue : follentez ez int evitañ, ha ne c'hell ket o anavezout,rak an traoù-se eo dre ar Spered e komprener anezho (I Ko 2,14). Gant seurt meizerezh, a-du-rall, e vo azonet gouniñverezh an Abostol : Evidon-me, breudeur, pa 'z on deuet da brezeg en ho touez, n'on ket deuet gant komzoù uhel pe furnez vras, da zegemenn deoc'h testeni Doue. N'em eus ket soñjet em boa un dra bennak all da anavezout en ho touez nemet Jezuz Krist, hag eñ bet staget ouzh ar Groaz. Ha me, dister, aonik, krenidik, pa 'z on degouezhet du-se. Va c'homzoù, va frezegennoù ne oant, tamm ebet, komzoù strobinellus ar furnez, met enno en em ziskoueze Spered ha nerzh Doue, evit na vefe ket diazezet ho feiz war furnez an dud, met war c'halloud Doue. Ha koulskoude eo furnez ivez a brezegomp e-touez ar re beurvat, ur furnez avat ha n'eo ket hini ar bed-mañ, nag hini priñsed ar bed-mañ, int hag a zle bezañ diskaret. Met prezeg a reomp furnez misterius Doue, an hini oa chomet kuzh, a oa bet ragaozet a holl viskoazh gant Doue evit hor gloar, met miret dianav da holl briñsed ar bed-mañ: rak mar o divije he anavezet, n'o divije ket staget ouzh ar Groaz Aotroù ar c'hloar. Hogen, evel maz eo skrivet: "Ar pezh n'o deus ket gwelet daoulagad an den ha n'o deus ket klevet e zivskouarn, ar pezh n'he deus ket ijinet e galon, eo kement-se en deus ragaozet Doue evit ar re a gar anezhañ" (I Ko 2,1-9).\nEvit degemer donezonoù Doue en o leunder e ranker eta tremen d’ur merzerezh bredel, douarel holl, d’ur merzerezh speredel, sklêrijennet gant gouloù Doue. Hadet e vezer korf douarel, adsevel a reer korf speredel. eme sant Paol d’ar Gorintidi. Maz eus ur c'horf douarel ez eus ivez ur c'horf speredel. Et ster-se ez eo bet skrivet: "An den kentañ, Adam, a zo bet krouet korf douarel, o kaout buhez ennañ"; an eil Adam a zo spered o reiñ buhez. N' eo ket ar speredel a zeu da gentañ, met an douarel, ha war e lerc'h hepken ar speredel. An den kentañ a zo bet tennet eus an douar, ha graet gant poultr; an eil den a zeu eus an neñv. Hag er stumm m'eo bet an hini douarel, evel-se ivez e vo ar re 'zo douarel ; met er stumm m'emañ an hini neñvel, evel-se ivez e vo ar re 'zo neñvel. Hag evel m' hon eus douget skeudenn an hini douarel, e tleomp dougen skeudenn an hini neñvel. En diskleriañ a ran, breudeur: ar c'hig hag ar gwad n' hellont ket kaout lod e rouantelezh Doue, nag ar vreinadurezh perc'hennañ an divreinusted. (I Ko 15,44-50)\nEmañ ar c’hig, ar c’hreud, sarx e gresianeg, o tezenvel amañ gwanderioù an dended, eleze mab-den en e zic’halloudegezh da sevel war-zu Doue, roet d’ar pec’hed ha d’ar marv. Er Bibl avat ne vez morse erverzet ar c’hreud evel ma vefe fall ennañ e-unan : krouet eo bet gant Doue, gwisket eo bet gant Mab Doue, hag e tiogelomp er Gredo dasorc’hidigezh ar c’hreud. Koulskoude ez eo dre ar spered a ra eus mab-den n’eo ket ur beviad nemetken hogen ur boud dezevus hag atebek, e teu Spered Doue da chom en hor boud ha d’hon dieubiñ. Gant komzoù kevrinus a-walc’h an Abostol e kaver ervat un heklev eus re Jezuz ouzh Nikodem : E gwirionez, e gwirionez, me a lavar dit, mar ne vez ket ganet unan bennak a-nevez eus an nec'h, ne c'hell ket gwelout rouantelezh Doue (…) Kement a vez ganet eus ar c'horf a zo korf, ha kement a vez ganet eus ar Spered a zo spered. (Yn 3,3.6) E degouezhioù all, e vo eztaolet gant Jezuz gant gerioù o tennañ d’ar silvidigezh : Rak an neb a venno saveteiñ e vuhez –eleze ar vuhez douarel- he c'hollo, met an neb a gollo e vuhez en abeg din-me ha d'ar c'heloù mat, he saveteio (Mark 8,35). Ha c’hoazh : An neb a gar e vuhez (douarel), he c'hollo; hag an neb a gasa e vuhez er bed-mañ, he miro evit ar vuhez peurbadus. (Yn 12,25)\nSeurt komzoù krenn a zo da zeveizañ dre m’emañ hor boud bredel, abaoe diskrog ar pec’hed kentañ, klozet warnañ e-unan ha troet a-grenn da glask e walc’h narkizek traken, disrannet diouzh Doue. Hag arabat dimp soñjal e vefe trawalc’h bezañ kristen evit bezañ tud speredel ! Ken gwir ma’z eo e c’heller siwazh enframmañ lod gwirionezioù ha stuzioù kristen met en un doare bredel penn-da-benn. Diwar-se e vo bepred direet ar vuhez kristen da erounezidigezh reolennoù relijiel hepmui ; ar feiz d’ur ouiziegezh kefredel treuzkaset dre gelennadenn pe deskoniadur (an nevegezh !) ; ar goubeizh d’ur raklun denel da gas war-raok war bouez e zivrec’h ; ar garitez d’un dengarouriezh emlorc’hek ; ar vuhez kevrinel d’un touellerezh brizhtriviadell ; ar vuhez karismatek d’un enklask dianzavet a hollc’halloudegezh gant tunembreg an dud. E berr gomzoù, ur vuhez kristen a chomfe war ul live bredel, denel nemetken, hep degemer buhez Doue, ne c’hellfe morse dougen frouezh ar Spered ha krignvreinet e vefe ouzhpenn gant spered an disrann, an tabut, an dispac’hañ diastal a vez o tiskar Iliz an Aotrou evel m’en lavare endeo sant Jud : C'hwi avat, va re garet, ho pet soñj eus ar pezh o deus diouganet ebestel hon Aotroù Jezuz Krist, pa lavarent deoc'h: "E fin an amzer e vo goapaerion a vezo oc’h en em ren hervez o c'hoantegezhioù andeol". Ar re-se eo a laka dizunvaniezh da sevel, tud loenek ha dispered. C'Hwi avat, va re garet, o reiñ skouer vat an eil d' egile dre ho feiz santel-meurbet, o pediñ er Spered Santel, en em virit e karantez Doue, leun a fiziañs e roio deoc'h hon Aotroù Jezuz Krist, en e drugarez evidoc'h, mont d' ar vuhez peurbadel. Evit ul lod, ar re a zo etre daou soñj, klaskit gonit o spered; reoù all, o salvit en ur dennañ anezho eus an tan; ar re all, ho pet en o c'heñver truez mesket gant aon, en ur gasaat zoken an doneg bet saotret gant o c'hig. (Jud 1,17-23)\nDieubiñ ar spered ennomp\nM’emañ hor bred ouzh hon bac’hañ kement ma’z omp dic’houest, evit gwir, da zegemer buhez Doue ha neuze rediet da c’henel en-dro evit dont a-benn d’en ober, e vefemp douget da sevel, ni ivez d’hon tro, goulenn Nikodem ouzh Jezuz : Penaos e c'hell un den bezañ ganet hag eñ kozh? Daoust hag e c'hell un eil gwech mont e korf e vamm evit bezañ ganet adarre? (Yn 3,4) Ar goulenn reizhwir-mañ a gavo e respont diwezhañ holl en oberenn ar Groaz ma kan sant Paol he zrec’hlid en e lizher d’ar Goloseidi : C'hwi hag a oa marv en abeg d' ho pec'hedoù ha d'ho korf diamdroc'h,emezañ, en deus ho lakaet da advevañ a-unan gantañ : pardonet en deus dimp hon holl bec'hedoù! Diverket en deus skrid hon dle gant e c'hourc'hemennoù a-enep dimp ; ar skrid-se, en tennet en deus kuit, dre e stagañ ouzh e Groaz. Ha goude diberc'hennañ ar Priñselezhioù hag ar Galloudegezhioù, en deus roet anezho da welout da c'hoaperezh an dud, en ambrougadeg e drec'h. (Kol 2,13-15)\nSturiet gant e c’hoantoù kreudel ha lorbet gant an diaoul, e vago ar boud bredel ennañ an touellerezh lorc’hus e c’hellfe gonit e silvidigezh dre e nerzh dezhañ e-unan. Diwar-se e tiogel sant Paol d’an Efezidi : Ha c’hwi, marv e oac’h en abeg d’an drougoberoù ha d’ar pec’hedoù ma’z edoc’h gwezhall o vevañ enno da heul doare ar bed-mañ, hervez priñs Rouantelezh an Aer, ar spered-se a zalc’h da labourat e bugale an disentidigezh. En o zouez e oamp holl ni ivez ma vevemp e c’hoantegezhioù hor c’horfoù, en ur sentiñ ouzh mennadoù ar c’hig hag ouzh ar soñjoù fall, en doare ma oamp dre natur bugale dleet dezho ar gonnar, evel ar re all. Met Doue hag a zo pinvidik e drugarez, dre ar garantez vras en deus hor c’haret ganti, goude ma oamp marv en abeg d’hor pec’hedoù, en deus adroet dimp ar vuhez a-unan gant ar C’Hrist, rak dre c’hras ez oc’h salvet ; a-unan gantañ en deus hon adsavet da vev hag hon laket d’azezañ en neñvoù a-unan gantañ, ar C’Hrist Jezuz. Gant-se e fell dezhañ diskouez er c’hantvedoù da zont pegen divuzul eo pinvidigezh ar c’hras en deus bet en e vadelezh en hor c’heñver er C’Hrist Jezuz. Rak dre c’hras end-eeun ez oc’h salvet dre grediñ. Ha kement-se ne zeu ket ac’hanoc’h hoc’h unan, met donezon Doue ez eo ; ne zeu ket eus an oberoù, evit na c’hellfe den fougeal gant se. E labour ez omp, krouet ma’z omp bet er C’Hrist Jezuz gant Doue, evit dougen an oberoù mat en deus rakdivizet anezho dimp da seveniñ.(Ef 2,1-10)\nGant donedigezh Jezuz en hor c'hreud, gant e varv hag e zasorc'h o tellezout evit silvidigezh pep den, ez eo kroget, evit gwir, an amzerioù diwezhañ (kv Hb 1,2), amzer ar c’hras, amzer an dieubidigezh. Ha dre c'halloudegezh ar Spered Santel, er C'Hrist, an Adam nevez, emañ an Aotrou Doue o sevel un denelezh nevez hag e ro d’an dud da vezañ ganet a-nevez, da zont da vezañ tud nevez (kv Ef 2,15), barrek da ginnig al lid speredel (kv. Rm 12,1) er spered hag e gwirionez evel m’en doa kemennet Jezuz d’ar Samaritanez Met dont a ra an eur, ha bremañ eo dija, ma vo ar gwir azeulerion oc’h azeuliñ an Tad e spered hag e gwirionez ; rak ar re-se eo a vez klasket gant an Tad da azeulerion dezhañ. Doue a zo spered, hag ar re a azeul anezhañ o deus d’e azeuliñ e spered hag e gwirionez. (Yn 4,23-24)\nSeurt azeulerezh a zo frouezh hon digoridigezh da oberenn Spered Doue ennomp ha frouezh hor c'henlabour gantañ, Eñ hag a zeu d'hon dieubiñ diouzh ar c'hreud, diouzh lezenn ar pec'hed hag ar marv (Rm 8,2), evit hol lakaat da vevañ hervez ar c'hras. Oberenn Doue en hon dended zo dezhi disoc’h gant deubidigezh hor spered : evit gwir, gant nerzh ar Spered Santel ha dre e Gomz nerzhus, kalz lemmoc’h eget n’eus forzh peseurt kleze divzremmek (kv Hb 4,12) ), barrek da vont tre betek disparti an ene diouzh ar spered, ar juntroù diouzh ar mel-eskern (ibid) e teu Doue, da zevoudañ evel un disparti etre hon ene, psychè, pennaenn a vuhez korfel ha bredel, hag hor spered, pneuma, pennaenn a vuhez speredel, evit ma vefe dieubet hennezh en doare ma c'hellfemp mont gant hentoù furnez Doue a dremen dre follentez ar Groaz. Ha ni, dieubet hor spered, a c’hell tañva karantez radek an Tad evidomp : Evel-se ‘ta, breudeur,eme sant Paol d’ar Romaned, ez omp dleouroin, met n’ eo ket e-keñver ar c’horf evit bevañ hervez ar c’horf. Rak mar bevit hervez ar c’horf, ho po ar marv ; met mar lakit gant ar Spered oberoù ar c’horf da vervel ennoc’h, ho po ar vuhez. Rak kement hini a zo lusket gant spered Doue a zo bugel da Zoue. Nann, n’ eo ket ur spered a sklavourion hoc’h eus resevet evit adkouezhañ en aon; resevet hoc’h eus ur spered a advibion hon laka da grial; Abba, Tad! Ar Spered e-unan a ro testeni d’hor spered-ni ez omp bugale da Zoue. Ha mard omp bugale ez omp ivez hêred; hêred Doue, kenhêred gant ar C’Hrist, peogwir e c’houzañvomp poan gantañ da gaout gloar ivez a-unan gantañ. (Rm 8,12-17)\nKanttroidigezh ha pareidigezh an ene\nDoue en deus hor c’hrouet gouest d’E anavezout - capax Dei hervez ar gaer a droienn latinek - met dav eo dimp bout dieubet diouzh kabestr mougus hor bred evit kerzhout da vat war hentoù an Aotrou. Seurt dieubidigezh eus hor spered, anezhañ blein hon ene, ma c’hell Doue drezañ sklêrijennañ hor buhez a-bezh, n’eus ket anezhi lomañ eus un oberenn diwezhel ha ne c’hoarvez ket diwar un taol hud : emañ o tiarc’hañ hor c’henlabour diastal a vez pleustret dre ur vuhez a ganttroidigezh o tegas evit gwir pareidigezh d’an ene. Gant nerzh e laka sant Paol an Efezidi war evezh a-zivout o doare da vevañ : Kement-mañ a lavaran deoc’h hag a destenian a-berzh an Aotroù : arabat deoc’h bevañ evel ma ra ar Baganed e diboellegezh o spered. Teñvalijennet o soñjoù ez int deut da vezañ estrañjourion da vuhez Doue gant an dallentez-se bet degaset enno gant kaleter o c’halon ; hag ur wech deuet o c’houstiañs da vezañ bouc’h, ez int en em roet d’an hudurniezh, betek en em zougen da bep seurt loustoni gant holl nerzh o c’halon. Evidoc’h avat, n’ eo ket evel-se hoc’h eus desket ez eo ar C’Hrist, da vihanañ mard eo bet prezeget deoc’h en e anv, ur gelennadurezh hañval-mat ouzh gwririonez Jezuz, da c’houzout eo e tleit dilezel ho stumm kentañ da vevañ, dilemel diwarnoc’h an den kozh aet da vrein gant e c’hoantegezhioù touellus ; met en em neveziñ a spered hag a soñj, ha gwiskañ warnoc’h an Den nevez a zo bet krouet diouzh skeudenn Doue er reizhder hag er santelezh hervez ar wirionez. (Ef 4,17-24) Ar c’hristen zo dezhañ en em adneveziñ dibaouez evel ma vez kelennet c’hoazh gant sant Paol d’ar Goloseidi : Diwisket hoc’h eus diwarnoc’h an den kozh, gant e oberoù, ha gwisket an den nevez, an hini a antre muioc’h-mui en anaoudegezh wirion dre nevesaat diouzh skeudenn e grouer (Kol 3,9-10) Hag an adnevezidigezh diabarzh-se a zo ret d’al lidadenn speredel evel m’en displeg c’hoazh en e lizher d’ar Romaned : Hoc’h aspediñ a ran eta, breudeur, en anv trugarez Doue, d’ en em ginnig hoc’h-unan da brofadenn vev, santel ha plijus da Zoue : sed ar servijerezh speredel a zle bezañ hoc’h hini. Ha n’ it ket da gemer skouer war ar bed a-vremañ, met en em stummit en-dro dre neveziñ ho spered, evit anavezout petra eo youl Doue, a zo kement a zo mat, kement a blij dezhañ, kement a zo peurvat. (Rm 12,1-2)\nSeurt adnevezidigezh, hag hi frouezhenn ur vuhez a ganttroidigezh hag a zigoridigezh d’ar c’hras, zo anezhi ar bareañs wirion eus an ene a rank bezañ klasket gant ar c’hristen. Disheñvel eo diouzh an dispakadur hiniennel, brudet gant an mezegerezhioù diouzh ar c’hiz hiziv an deiz hag int diazezet war veizadurioù eus an den diavaez a-grenn pe enebet zoken ouzh ar furnez kristen. Disheñvel eo ivez diouzh enklask buhezadurioù speredel en araez d’hon tennañ eus hor buhez pemdeziek ken ponner ha ken dipitus alies. Edo dija, er pevare kantved, ar vesalanouriezh "o hevelebiñ gras ar Spered Santel ouzh buhezad bredoniel e ouezvoud en ene. An Tadoù, oc’h enebiñ outo, a bouezas war an devoud ez eo er c’hevrin e vez sevennet unaniezh an ene pedus gant Doue, ha pergen dre sakramantoù an Iliz. Bez e c’hell c’hoarvezout evel-henn er glac’har hag en enkrez." (Amaezh Nevet Kelennadurezh ar Feiz, Lod arvezioù eus ar bedenn kristen, 15 X 1989)\nDoue, dre e Gomz, evel ur c’hleze divzremmet, da gentañ c’hwek er genoù, evel mel (kv Ez 3,3) o tegas distan, ha da c’houde, c’hwerv er bouzelloù (kv Dsk 10, 9) evit glanaat, a zeuio da reiñ dimp en-dro yec’hed an ene mard omp feal da vevañ eus e c’hras dre ar bedenn hag ar sakramantoù. Rak n’eo ket ul louzaouenn nag ur palastr o defe o gwellaet,a lenner e Levr ar Furnez, met ho komz-C’Hwi, Aotroù, hi hag a bare pep tra. (Fu 16,12)\nKorfoù kreudel bevaet gant ar Spered\nEvit ma c’hello dieubidigezh ar spered, dre berzh ar c’hras, ha pareidigezh an ene, dougen o holl frouezh en hor buhez, ha ni bugale ar sklêrijenn (kv.Yn 12,36), e rankomp diskenn donoc’h bepred ennomp hon-unan, er greizenn anvet c’hoazh er Bibl ar galon (kv Ad 6,5 // Mz 22,37) ; lec’h an dibaboù krennus, andon hon hiniden emouez, meizek ha dieub ; arabat he droukveskañ gant ar fromañ, gant ar c’hantaezañ nag an trivliañ, na kennebeut gant ar c’hefred nag ar poell.\nGant Pedenn ar galon, hag hi o klask unaniñ c’hwezh ar vuhez ouzh c’hwezh Doue, hon eus tu da ziskenn er pep donañ ac’hanomp, da zizoleiñ ar galon don-se, al lec’h-se nebeut anavezet, marteze prennet zoken gant hor spouronoù, hor goulioù, ma ro Doue dimp diraez dezhañ dre e c’hras a-benn degemer road kefleun e vuhez. N’ho pet ket aon, eme an Dasorc’hed o tont da ruilhal ar vein a stouv hor c’halonoù ! Hag en hor c’halon eo e c’hellomp klevout ar Spered Santel o hiboudiñ ennomp, hervez komzoù sant Ignas Antiokeia : Deus da gaout an Tad !\nHa setu, en devoud, ma vez laket hor c’horf zoken, evel e diarsell ar silvidigezh evit dont da vezañ korf kreudel bevaet gant ar Spered. Rak d’an hinidenn en he fezh eo e fell da Zoue, dre ar Spered Santel, deren sklêrijenn ha buhez. A-ziforc’h diouzh kravezegezhioù ar Reter a ra kement a reuz hiziv an deiz, ne vez ket dispellaet ar c’horf en degerzh speredel kristen, n’eo ket dizanvezelaet kennebeut hogen galvet eo da vezañ klodekaet. Ar c’horf, betek evel, n’eo ket enebet, evit gwir, ouzh ar spered hag ouzh gouloù an Dasorc’h ; en enep ez eo galvet da vezañ peurleuniet gant ar Spered evit dont da vezañ speredel. Eneberezh ar c’hreud ouzh ar spered hag a zo bet pouezet betek re warnañ gant ur gristeniezh gwall sklêrijennet ne zeu ket da gentañ eus danvezelezh ar c’horf met eus an diouer a nerzh er spered hag eus harzerezh ar bred da sentiñ ouzh ar spered.\nHa ni deuet da vezañ Templ an Doue bev dre ar Spered, (kv 2 Ko 6,16 ; 1Ko 3,16-17) setu ma c’hellomp neuze kemer hol lec’h e savidigezh an Templ Santel, en Aotrou (Ef 2,21), renket er savadur evit dont da vezañ ti Doue er Spered (Ibid. 22). Ha setu ma c’hellomp ivez diverzout ar c’horf (1Ko 11,29), ha keduniñ ouzh ar C’Hrist bev en e Iliz, anezhi Korf ar C’Hrist ma’z omp ni an izili anezhañ. Hag-eñ n’ ouzoc’h ket ez eo ho korfoù izili ar C’hrist, eme sant Paol d’ar Gorintidi ?\nO vont dreist da bep argeziad azvanek da zerc’hennañ an natur e klask an ikonennoù hengounel erzerc’hañ goulaouadur diabarzh ar c’horfoù klodekaet. Jeruzalem neñvel gweledigezhioù an Diskuliadur n’he deus mui ezhomm eus sked an heol nag eus hini al loar rak klod Doue a ro sklêrijenn dezhi, hag he lamp eo an Oan. (Disk 21,33) Servijerion Doue a welo e Zremm (Ibid. 22,4 / kv. 2 Ko 3, 18) Ha noz ne vo ken, ha ne vo ken ezhomm eus gouloù al lamp, nag eus gouloù an heol, rak an Aotrou Doue eo an hini o sklerijenno, hag e renint da rouaned evit kantvedoù ar c’hantvedoù. (Disk 22,5)\nC’Hwi eo sklêrijenn ar bed, eme Jezuz d’e ziskibled, o lavarout ouzhpenn e tle o sklêrijenn lugerniñ dirak an dud (Mz 5,14.16). Evel ur respont da bedenn Jezuz a lavare : An tan ez on deuet da zegas war an douar, ha nag e karfen e vefe krog a-benn bremañ (Lk 12,49) e c’hellomp lavarout gant sant Koulman : O Krist, teurvezit enaouiñ C’Hwi-hoc’h unan hor c’hleuzeurioù, C’Hwi hor Salver c’hwek meurbet, o lakait da zeviñ dizehan en hoc’h annez, ha da resev, gouloù divarvel, ul luc’h anfelladus. Ho kouloù d’argas hon teñvalderioù ha drezomp da lakaat teñvalderioù ar bed da gilañ.\nEvit degas sevenadur ar vuhez\nBez e c’hell eta an Aotrou Doue, ma tegemeromp e c’hras, azbevaat hor boud en e bezh hag, anat eo, e teu ivez, dre-se, da bareañ ha da adsevel hon tiegezhioù hag ar gevredigezh. Krediñ a reomp e fell da Zoue, dindan mantell santez Anna, hag hi hêrez grataennoù ar C’Heviun ha mamm Mamm ar Salver, deren ouzhimp e glod ha dec’han ur bobl adnevesaet. "Bennozh da oberenn ar Spered Santel en o c'halon e c'hell hiviziken ar feizidi eus pep yezh hag eus pep sevenadur kemer perzh e kevrin dimeziñ Doue gant an denelezh en ur genunaniezh e liamm glan ar garitez (kv Kol 3,14). O lidañ Doue gant holl berzhioù mat o sevenadur bet glanaet ha frouezhusaet gant had an Aviel e c'hellont klodekaat Doue gant holl c'hallusterioù o buhez den. Dre berzh ar sevenadur kristen buhezet dindan c'hwezh Spered ar Pantekost e c'hellont degemer karantez Doue en holl dachennoù o buhez. Gant kasadenn ar Spered Santel en devezhioù diwezhañ-mañ emañ sevenet, evit gwir, kemenn Yoel (kv Ob 2,17) ha diouganoù all an Emglev Kentañ o kemenn ur bed adunanet gant Doue (kv Za 14, 20) hag e c'hell hiviziken ar gristenion lidañ Doue oc'h ober pep tra "bepred en anv Jezuz Krist, en ur rentañ bennozh drezañ da Zoue an Tad." (Kv Kol 3,17) A-drugarez da enstuzegezh ar feiz, anezhi frouezh labour ar Spered e kalon ar feizidi, e c'hell pep den ober eus e vuhez a-bezh ul lid a drugaregezh d'an Doue Krouer ha Salver. Ha galvet ez eo pep pobl da lidañ donezon ar vuhez nevez hervez he ijin dezhi he-unan ha da zegas he mouezh dibar da Gan ar Pobloù a rank sevel eus an douar a-bezh." (Tennet diwar Kan ar Pobloù)\n"Ar yezh hag ar gwiskamant eo daou lestr-sakr ar feiz e Breizh."\nAn Aotrou Dubourg, arc'heskob Roazhon\n"La langue et le costume sont les deux ciboires de la foi bretonne."\nMgr Dubourg de Rosnay, archevêque de Rennes\nC’Hwevrer 2010. D’ar Sul 14. Devezh emvod ar Genunaniezh e Lann-Anna gant an amzer rip met kaer evit degemer an dud. Goude tinellig e krogomp gant an endervezh o kanañ da gentañ meuleudioù da Zoue a-raok komzidigezh Benead a ginnig levrennig Maodez Glanndour Ar Bedenn evit ar Vro o lenn hag oc’h addisplegañ ar Galv d’an holl Vretoned ma ro dimp ar beleg brogarour da veizañ pouez ar bedenn evit Breizh nad "a ket war wellaat” emezañ e 1952. Petra a lavarfe hanter kant vloaz war-lerc’h ? Ha pediñ a reomp evit hor bro ?\nD’ar Yaou 18. Devezhiad labour-vras e Lann-Anna. Troc’hañ koad eo zo bet graet hiziv. Setu ur bern keuneud evit ar fornigell ! Hag un droiad kaer d’en em adkavout el levenez. Deuit, c’hwi ivez, ar wezh a zeu !\nMeurzh. Dar Sul 14. Da-geñver devezh emvod ar Genunaniezh e teskomp gant Jelvestr dezerc’hañ un tamm eus an Aviel hervez hentenn an Tad Jousse. Plijus ha magus ; kendalc’het e vo !\nEbrel. D’ar Sul 11. Kejadenn ar Genunaniezh. Padet eo tinellig pelloc’hik eget boaz dre ma’z omp niverus an taol-mañ. A-benn ar fin en em gavomp er chapel dirak skeudenn ar C’Hrist Trugarezus evit ur gelennadenn. Goude bezañ kanet ar gousperoù e tistroomp da Lann-Anna Uhel evit merenn-vihan. Bennozh da Zoue evit an devezh kaer-mañ !\nD’ar Sul 18. Ur bourmenadenn gant Katell en enderv-mañ. Da gentañ ez eomp betek chapel s. Herbod e Plonevez-ar-Faou. Meurdezus koulz an diabarzh hag an diavaez gant ar c’hañsell ha bez ar sant. Ac’hano e tiraezomp chapelig s. Gwenole e Koloreg a gavomp serret. War ar geot, en he c’hichen e pakomp ur banne kafe en ur fistilhat pellik amzer… ha setu paotr an alc’hwez o tegouezhout hag o reiñ tu dimp da ganañ ar gousperoù er chapel. Echuiñ a reomp hon troiadig o weladenniñ, war barrez Plonevez, chapel s. Kler, eskob kentañ Naoned. Chomet e vefemp pell c’hoazh o selaou Jo, deuet da zigeriñ dor ar chapel bet ratreet nevez zo ha dalc’het a-zoare gant ur gevarzhe m’eo eñ ar c’hadoriad anezhi.\nMae. D’ar Sul 9. Devezh Feiz ha Sevenadur ar Genunaniezh o vont da zizoleiñ un tamm eus Bro-Bourled. Gweladenniñ a reomp da gentañ chapel I.V. Krenenan, ul lec’h pirc’hirinañ a-bouez er c’hornad. Itron Varia Krenenan, gwarantet-ni doc’h ar gurun ha doc’h an tan ! Pelloc’hik, e Lokmac’hloù e tizoloomp flondrenn an teir chapel, o zeir kichen-ha-kichen, hini s. Tujen, hini s. Diboan, ha gwezhall chapellig s. Gurloes bet diskaret. Eno e kont dimp Jelvestr istor sant Diboan pe Abibon, mab s. Gamaliel. Hag en em gavomp en iliz s. Maloù evit kanañ ar gousperoù.\nDimanche 14. A Lann-Anna, journée de réunion de la Communion qui nous nous rassemble par un temps froid mais clair. Après le pique-nique, nous commençons l’après-midi par un temps de louange, avant la causerie de Benead qui présente le livret de Maodez Glanndour Ar Bedenn evit ar Vro en lisant et commentant l’Appel à tous les Bretons où le prêtre, fervent breton, expose l’importance de la prière pour la Bretagne "qui ne va pas en s’améliorant” disait-il en 1952. Que dirait-il cinquante ans plus tard ? Prions-nous pour notre pays ?\nJeudi 18. Journée de chantier à Lann-Anna. Il s’agissait aujourd’hui d’abattre quelques arbres. Voilà un beau tas de bois pour le fourneau ! Et une bonne occasion de se retrouver dans la joie... Venez-vous aussi la prochaine fois !\nDimanche 14. A l’occasion de la journée de la Communion, Sylvestre nous apprend à gestuer un passage de l’Evangile selon la méthode du Père Jousse. Plaisant et nourrissant ; à poursuivre !\nDimanche 11. Rencontre de la Communion. Le pique-nique dure un peu plus que d’habitude du fait du plus grand nombre de participants. Nous nous retrouvons à la chapelle pour un enseignement devant l’icône du Christ Miséricordieux. Après avoir chanté les vêpres nous rejoignons Lann-Anna d’en haut – uhel- pour le goûter.\nDimanche 18. C’est après-midi, promenade avec Katell. Nous allons tout d’abord jusqu’à la chapelle St-Herbot de Plonevez-du-Faou. Splendide aussi bien à l’extérieur qu’à l’intérieur avec le chancel et la tombe du saint. De là, nous gagnons la petite chapelle St-Guénolé de Collorec que nous trouvons fermée. Alors, nous nous installons tout à côté, sur l’herbe, pour prendre un café en bavardant le temps qu’il faut… Et voici le gardien de la clef qui arrive et nous permet de chanter les vêpres dans la chapelle. C’est à Plonevez que nous terminons notre petit périple, par la chapelle St-Clair, premier évêque de Nantes. Nous serions restés longtemps encore écouter Jo qui nous a ouvert la chapelle récemment restaurée et très bien entretenue par une association dont il est président.\nDimanche 9. Journée Foi et Culture de la Communion qui nous entraîne à la découverte d’une partie du Pays-Pourleth. Nous visitons tout d’abord la chapelle de N.D. de Crénénan, lieu de pèlerinage important dans la contrée. Un peu plus loin, sur Locmalo, nous découvrons le vallon des trois chapelles, côte à côte, celle de St-Tugen, de St-Diboan et autrefois celle de St-Urlo aujourd’hui détruite. Sylvestre nous conte l’histoire de saint Diboan ou Abibon, fils de saint Gamaliel. Et nous nous retrouvons dans l’église St-Malo pour chanter les vêpres.\nLaouen eo Tiegezh Santez Anna ouzh ho pediñ\nd'un devezh gouel evit lidañ santez Anna hor Paeronez\nd'ar Sul 25 a viz Gouere 2010\nTiegezh Santez Anna est heureux de vous inviter\nà venir fêter sainte Anne notre Patronne\nTitouroù / Renseignements : 02 97 34 54 97 Lann-Anna@sfr.fr\nDa 11 eur e krogo gant an Oferenn lidet en hor chapelig.\nArabat termal da zont gant gwiskamantoù breizhek\na vo benniget e dibenn an oferenn !\nDa c'houde en em gavimp evit an tinellig lodennet, war al leton pe goudoret, hervez an amzer. E-doug ar pred, roit da dañva ivez son ho pinvioù seniñ hag ho kanaouennoù (e brezhoneg evel just !)\nDiouzh an abardaez : prantad pediñ er chapel adalek teir eur, gousperoù war-dro peder eur hag e echuimp gant merenn-vihan (lodennet e vo ar gwestell !)\nRendez-vous à 11h, pour la Messe célébrée dans notre petite chapelle.\nPuis, nous nous retrouverons pour le pique-nique partagé, sur l'herbe ou sous abri, selon le temps. Durant le repas, faites goûter à vos talents de musicien ou de chanteur (en breton bien sûr!).\nL'après-midi : temps de prière à la chapelle à partir de trois heure, vêpres vers quatre heures, suivies du goûter (nous partagerons les gâteaux !)\n"Argadiñ a rae ofiserion ar Felishtiz, hag a-feur ma’z argadent, e rae berzh David, muioc’h eget servijerion Shaoul, hag e voe prizet e anv meurbet. " 1 Shmouel 18,30\nGouzout a rit pegen krennus eo al labourioù-se evit dazont Lann-Anna ! Bennozh Doue deoc’h c’hoazh evit ho pedennoù hag ho profoù hon eus bet drezo an trec’hioù-se ! Koulskoude n’eo ket echu ar stourm hag e rankomp kenderc’hel gant al labourioù ha taliñ neuze ouzh dispignoù nevez c’hoazh evit ma vo degemerusoc’h ha arc’hwelekoc’h Lann-Anna da obererezhioù ar Vreuriezh hag ar Genunaniezh.\nTra ma klever anv muioc’h-mui eus diskefridiañ chapelioù ha zoken kas d’an traoñ ilizoù, e oa ret bezañ un tammig droch moarvat evit sevel ur chapel er Menezioù Du. Soñjal a ra dimp koulskoude ned eo an tamm savadur-mañ nemet ur skeudenn brofedel eus an adsav emañ an Aotrou Doue o tanzen e Breizh gant ar re a laka o fiziañs ennañ. Dindan matell santez Anna emañ ouzh hor c’houviañ da vont gant adnevezidigezh ar Spered Santel evit dont da vezañ testoù Silvidigezh Doue a sav en-dro an dud, an\ntiegezhioù hag ar pobloù ; emañ c’hoazh ouzh hon gervel da vont tre e lid ar C’hefle, ha ni gwriziennet en hor stuzegezh hag e Dazroadur an Iliz, troet d’ar gefridi ha roet da unvanidigezh ar gristenion.\nSG. Arabat termal da vont e darempred ganimp (lann-anna@sfr.fr pe 02 97 34 54 97) ma fell deoc’h kaout muioc’h a zitouroù rak ne c’hellomp ket lavarout hiroc’h amañ abalamour d’an diouer a lec’h..\n"Il y avait avec lui environ quatre cents hommes." 1 Samuel 22,2\nPS. N’hésitez pas à nous contacter (lann-anna@sfr.fr ou au :02 97 34 54 97) si vous désirez plus de détail car la place nous manque pour en dire plus. Vous pouvez cliquer ici pour imprimer le formulaire de participation\n« Sul ar Sakramant pardon santez Anna »


Difennet eo ouzh ar skolioù publik kemer perzh er genstrivadeg vrezhonek aozet gant an Association Bretonne.\nKrouidigezh ar gelaouenn Brug gant Emil Masson\n20 a viz Meurzh: Sung Chiao-jen, unan eus krouerien Strollad Broadelour China (KMT), a zo gloazet pa glasker e lazhañ. Mervel a ra daou zevezh diwezhatoc'h.\nGwelet ivez :Rummad:Ganedigezhioù 1913\nGwelet ivez:Rummad:Marvioù 1913\nDiwar-benn bloavezh 1910 an deiziadur gregorian eo ar bajenn-mañ.\nGerald Rudolph Ford, Jr. (Omaha (Nebraska) 14 a viz Gouhere 1913 – Rancho Mirage, Kalifornia 26 a viz Kerzu 2006) a zo bet an 38vet Prezidant eus Stadoù-Unanet Amerika etre miz Eost 1974 ha Genver 1977 war-lerc'h dilez Richard Nixon. Ar prezidant nemetañ en Istor ar Stadoù-Unanet eo a-gement ne oa ket bet dilennet evit bezañ prezidant, pa oa bet anvet da vesprizant war-lerc'h dilez Spiro Agnew, hag aet da brezidant war-lerc'h dilez ar prezidant Nixon, da heul Afer Watergate. Mont a reas war ar renk en anv ar Strollad Republikan met faezhet e voe gant an demokrat Jimmy Carter.\nE 1945 e voe lakaet e-karg eus ar c'helaouiñ er Führerbunker e-pad emgann Berlin. D'ar mare-se e oa peurzistrujet pe dost holl sistem kelaouiñ an Trede Reich ha Lorenz a oa e-touez ar re a save danevelloù-kelaouiñ dre adlenn hag adskrivañ kemennadennoù ar Gevredidi.\nLorenz a laboure evit ar jeneral Hans Krebs hag ivez evit Bernd von Freytag-Loringhoven ha Gerhardt Boldt. Pizh e selaoue kemennadennoù Reuters war BBC; biskoazh ne ouezas Hitler an dra-se.\nRichard Milhous Nixon (Yorba Linda (Kalifornia) 9 a viz Genver 1913- New York 22 a viz Ebrel 1994 a zo bet 37vet Prezidant Stadoù-Unanet Amerika eus 1969 da 1974. Besprezidant e oa bet etre 1953 ha 1961 pa oa Dwight D. Eisenhower prezidant. E-kerzh ar pevar bloavezh kentañ tremenet e penn ar vro e kresk nerzh brezel ar Stadoù-Unanet e Brezel ar Viêt-nam a-raok lakaat un termen dezhañ e 1973. Digeriñ a ra ivez darempredoù gant Republik Pobl Sina, ha kas da benn an dizisrann etre ar gouennoù e Stadoù ar Su. Addilennet aes eo e 1972 met goude e teu Afer ar Watergate ha reiñ a ray e zilez.\nRouantelezh Bavaria (Königreich Bayern en alamaneg) zo ur rouantelezh a zo bet e Bavaria adalek 1806 betek 1918.\nE 1806 e voe anvet Priñs-dilenner Bavaria, Masimilian IV Jozeb, eus Tiegezh Wittelsbach, da roue Bavaria, evel Masimilian Iañ Jozeb.\nEn amzer an Impalaeriezh alaman e teue Rouantelezh Bavaria war-lerc'h Rouantelezh Prusia evit he ment.\nAet e oa kuit an Dro eus Saint-Cloud (Hauts-de-Seine a-vremañ) war-du ar c'hornôg a-raok distreiñ da Sportva ar Briñsed (Pariz) dre ar reter.\n7 gounigeg kozh a oa war ar renk :\nPhilippe Thys (Belgia) (1913).Lod anezho (Faber, Lapize ha Mazan) ne vint ket adwelet ken dre ma vo kollet o buhez ganto e-kerzh emgannoù an Eil Brezel-bed a darzho ur sizhunvezh (4 a viz Eost) war-lerc'h degouezh an Dro e Pariz...


Rummad kar : News\nRummad : Dernières nouvelles\nKrouet d'an/ar 20 Gwengolo 2010\nEmbannet d'an/ar 20 Gwengolo 2010\nKlotadurioù : 33366\nBras eo an niver ac'hanomp a vez bamet dirak al luc'hskeudennoù evned graet gant Jacques Potier. Gant Bréhat Infos e vez embannet ingal ul luc'hskeudenn e pep niverenn pe dost abaoe an niverenn 45 (miz C'hwevrer 2007). Kinniget e oa bet al luc'hskeudennoù-se da dud Enez-Vriad e-pad Devezhioù an endro e miz Mae 2006 ha 2007 (sellet ouzh Bréhat Infos niv. 43 ha 46) ha da vugale ar skolioù.\nTrugarekaat a reomp Jacques Potier da vezañ fiziet ennomp ur c'hant luc'hskeudenn bennak (© Jacques Potier) a c'haller gwelet hiviziken e lec'hienn Genrouedad ar gumun. Gallout a raio an dibab luc'hskeudennoù cheñch en amzer-da-zont.\nAmañ dindan e tispleg Jacques Potier perak en deus dibabet ober luc'hskeudennoù evned :\n« Pa'm boa lakaet em soñj, e 2004, renabliñ ar spesadoù evned a oa en Enez-Vriad dre luc'hskeudennoù, e oan pell a empentiñ pegen bras e vefe al labour-se da ober ha ne ouien ket ivez pegen plijet e vefen o kas ar seurt labour da benn.\nEn deroù ne anavezen nemet un nebeud spesadoù evned « boutin » evel ar golvaned, ar mouilc'hi pe ar boc'higed-ruz.\nEr c'hinnig luc'hvannoù « Evned Enez-Vriad » ez eus 90 spesad a ginnigan deoc'h, gant plijadur, ober anaoudegezh ganto e lec'hienn ti-kêr Enez-Vriad.\nN'eo ket klok ar roll-se, pell alese : ma mignon, Guilhem Lesaffre, ur mailh war an evnoniezh anezhañ, en deus kontet, eus e du, war-dro 170 spesad ! Trugarekaat a ran anezhañ evit e emroüsted , ar skoazell a zegas din dalc'hmat, e alioù bepred gouiziek.\nTrugarekaat a ran ivez an holl dud eus Enez-Vriad, a oar on entanet gant an dachenn-se hag o deus fiziet ennon ur bern ditouroù dedennus hag o deus sachet ma evezh pa oa evned digustum en enezeg.\nTrugarez vras erfin da Varion ha da Jean-Luc o deus teurvezet kas da benn an holl lodenn deknikel eus al labour evit lakaat al luc'hskeudennoù enlinenn e lec'hienn an ti-kêr. »\nGant Jacques Potier ez eus bet « tapet » evned all gant e venveg-luc'hskeudenniñ. Gallout a rit gwelet anezhe er bajenn nevez-mañ.\nAmañ emaoc'h :Accueil --- Buhez pemdeziek --- Evned Enez-Vriad


Christoph Probst, bet ganet d'ar 6 a viz Du 1919, a oa studier war ar medisinerezh e-pad an eil Brezel Bed. E-pad e yaouankiz e kejas gant Alexander Schmorell, ha goude-se gant Hans Scholl ha Willy Graff e skol-veur medisinerezh München. Dimezet e oa, ha tri bugel en doe.\nUnan eus izili an emsav alaman enepnazi Ar Rozenn Wenn (alamaneg : die Weiße Rose) e voe. Harzet e voe d'an 20 a viz C'hwevrer 1943. E-pad ma oa toullbac'het e c'houlennas bezañ badezet, kemmañ a reas kredenn hag e teuas da vezañ katolik. Kondaonet ha dibennet e voe er memes deiz ha Hans ha Sophie Scholl, d'an 22 a viz C'hwevrer 1943.\nAdtapet diwar « https://br.wikipedia.org/w/index.php?title=Christoph_Probst&oldid=1483626 »\nKemmoù diwezhañ degaset d'ar bajenn-mañ d'an 5 Ebr 2013, da 01:13.


Fréhel (Marguerite Boulc'h) - Wikipedia\nFréhel (Marguerite Boulc'h)\nFrehel e 1908\n13 a viz Gouere 1891\n3 a viz C'hwevrer 1951\nFréhel, a oa Marguerite Boulc'h he gwir anv, ganet e Pariz, 2 boulevard Bessières, d'an 13 a viz Gouere 1891 ha marvet d'an 3 a viz C'hwevrer 1951 e Pariz ivez, a oa ur ganerez wirvoudel brudet-tre etre an daou vrezel.\nMerc'h e oa d'ur borzhierez a orin breizhat. Tremenet he doa he yaouankiz e karterioù poblet-stank eus Pariz e-lec'h ma werzhe traoù a di da di pa oa 15 vloaz. A-drugarez d'he labour e kejas gant Caroline Otero, brudet evel La Belle Otero, a oa un arzourez azeulet d'ar mare-se. Ken plijet e voe Caroline Otero gant kened ha mouezh Marguerite Boulc'h ma kinnigas dezhi kanañ dindan al lesanv «Pervenche».\nLa Valse des coups de pieds au... boum (1927)\n1949 : Maya, Raymond Bernard : Notre Mère\n1949 : Un homme marche dans la ville, Marcel Pagliero\n1947 : L'Homme traqué, Robert Bibal\n1941 : L'Enfer des anges, Christian Jaque\n1940 : L'Entraîneuse, Albert Valentin\n1939 : Berlingot et compagnie, Fernand Rivers\n1939 : Une java, Claude Orval\n1938 : La Maison du Maltais, Pierre Chenal\n1938 : Le Puritain, Jeff Musso\n1938 : La Rue sans joie, André Hugon\n1937 : Pépé le Moko, Julien Duvivier\n1937 : L'Innocent, Maurice Cammage\n1936 : Radio, Maurice Cloche\n1936 : Le Roman d'un tricheur, gant Sacha Guitry\n1936 : Gigolette, Yvan Noé\n1934 : Je n'ai plus rien, Germaine Dulac\n1934 : La Rue sans nom, Pierre Chenal\n1932 : Cœur de lilas, gant Anatol Litvak, ma kan la Douleur\nM'hoc'h eus c'hoant da selaou La Java bleue\nAdtapet diwar « https://br.wikipedia.org/w/index.php?title=Fréhel_(Marguerite_Boulc%27h)&oldid=1823357 »\nKemmoù diwezhañ degaset d'ar bajenn-mañ d'an 10 Gen 2019, da 20:16.


Pajenn:Le Clerc - Ma beaj Jeruzalem, 1902.djvu/310 - Wikimammenn\nPajenn:Le Clerc - Ma beaj Jeruzalem, 1902.djvu/310\neul leanez. E-keit se, eul leanez all a denn dent hag a ra an dro d’an daoulagad. Na welin ket ’nê ’c’hant d’arc’hoaz ar beure gant o labour : mes gwell eo bet ganin komz anê adalek hirie. Larout a rin ive, ’skeud-se, ec’h a bemde taer euz al leanezed da glanvdi kær : mes distrei a reont d’o leandi bep noz. Ar pacha eo a bæ ’nê evit se. Na fi ket lezel e glanvourien war gont an Arabed.\nHoll int euz a Vro-Siri, bet savet o urz, n’euz ket c’hoaz goall bell, evit mont da zikour ar visionerien gatolik a ble gant ar Vedouined. Ar Vedouined, ’vel ma zo bet laret, a zo Arabed ha n’o deuz chomaj e-bed.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/310&oldid=105174 »\nKemmoù diwezhañ degaset d'ar bajenn-mañ d'an 8 Eos 2017, da 08:24.


Titaned - Wikipedia\nKouezhadeg an Ditaned, gant Rubens (war-dro 1637–1638)\nAn Ditaned a oa mibien da Ouranos, an Oabl, ha Gaia, an Douar, hervez Gwengelouriezh Hellaz.\nKoshoc'h int eget Doueed an Olympos. Sevel a rejont a-enep an Doueed, ha klask pignat gant an oabl. Distrujet e voent gant Zeus hag e dan-taran.\n2 O c'herentiezh\nE gregach e oa Τιτάν / Titán en unander, ha Τιτᾶνες / Titãnes el liester.\nO c'herentiezh[kemmañ | kemmañ ar vammenn]\nPeurvuiañ e vez kontet c'hwec'h Titan, ha c'hwec'h Titanez, anvet a-wechoù an "Titanided", (e gregach, Tιτaνίς en unander, ha Tιτανίδες el liester), hervez Theogonia Hesiodos.\nMet hervez ar relijion orfek e oant seizh ha seizh.\nAn Ditaned a oa anezho :\nOkeanos, a oa, hervez Hesiodos, an henañ eus ar c'hwec'h breur, hag an Titan nemetañ ha ne savas ket a-enep da Zeus ha Doueed an Olympos.\nAn Titanezed a oa anezho :\nTheia, pe Aithra\nMa ne oa nemet daouzek Titan eta e vez roet an anv-se ivez alies d'o diskennidi, pe da zarn anezho bepred ha dreist-holl\nAsteria ha Leto\nHelios ha Selene\nPallas hag Astraios\nEosforos ha Hesperos\nha re all c'hoazh.\nOuzhpenn-se e vez lakaet da Ditaned doueed eus ar remziad kozh evel\nDione, a vez lakaet da seizhvet Titanez pa vez lakaet Forkys da seizhvet Titan.\nKentañ bugale Ouranos ha Gaia a oa\nan tri Hekatonc'hir, hanter-kant penn ha kant dorn da bep hini,\nan tri C'hiklop, ul lagad hepken da bep hini.\nGoude e teuas ivez an daouzek Titan.\nOuranos avat, hag-eñ kentañ mestr ar bed, a wele pegen euzhus e oa e vugale, ha pegement a boan a vije da virout e gurunenn, a gasas ar c'hwec'h kentañ d'an Tartaros, izelañ korn an Ifernioù. Ma savas fulor en o mamm Gaia, ha hi d'isañ an Ditaned da zistroadañ Ouranos, met ne voe nemet unan, Kronos, o klask ober un dra bennak. Gortoz a reas e dad gant ur falz, spazhañ anezhañ, ha teurel e galc'h en Okeanos.\nBrazezet gant had Ouranos e teuas an doureier da ober eon hag er-maez da Enez Kythera e voe ganet an doueez Afrodite, evel ma c'haller gwelout e gerdarzh hec'h anv (e gregach Ἀφρός / Aphrós a zo eon). Hervez Klaudios Ailianos e voe ganet Afrodite e-barzh ur grogenn ha gant ar grogenn-se eo e tegouezhas e Kythera.\nAet an trec'h gant Zeus eta. Neuze e rannas ar bed gant e vreudeur Poseidon hag Haides. Da Zeus an Oabl, da Boseidon ar Mor, ha da Haides bed an deñvalijenn, an Ifernioù. Ar bed stabil-mañ eo an hini a c'hallo an dud bevañ ennañ. Met ur brezel all zo war wel, hini ar Ramzed, ma voe doueed an Olympos hag ar Ramzed oc'h en em zrailhañ.\nKimiezh[kemmañ | kemmañ ar vammenn]\nDiwar anv an Ditaned e teu anv an elfenn gimiek "Titaniom".\nAdtapet diwar « https://br.wikipedia.org/w/index.php?title=Titaned&oldid=1945126 »\nKemmoù diwezhañ degaset d'ar bajenn-mañ d'an 13 C'hwe 2022, da 17:35.


Kaozeal:Mor Egea - Wikipedia\nRet e vije studiañ mat evit gouzout gant pe anv ober. Bianchi-Bihan 2 Kzu 2006 da 06:30 (UTC) ar:بحر إيجة ast:Mar Exéu bg:Егейско море ca:Mar Egea cs:Egejské moře da:Ægæiske Hav de:Ägäis el:Αιγαίο Πέλαγος en:Aegean Sea eo:Egea Maro es:Mar Egeo et:Egeuse meri fa:دریای اژه fi:Aigeianmeri fr:Mer Égée gl:Mar Exeo he:הים האגאי it:Mar Egeo ja:エーゲ海 ko:에게 해 ku:Derya Ege la:Mare Aegaeum lt:Egėjo jūra nl:Egeïsche Zee no:Egeerhavet pl:Morze Egejskie pt:Mar Egeu ru:Эгейское море sk:Egejské more sl:Egejsko morje sr:Егејско море sv:Egeiska havet tr:Ege Denizi uk:Егейське море zh:爱琴海\n1 Mer Égée\n2 An anv er yezhoù all\n2.2 Pezh a oar ar vrezhonegerien.\n2.3 Pezh a ouzon\n2.4 Petra ' ouzon ?\n2.5 Brezhonekoc'h e-keñver ar framm\nMer Égée[kemmañ ar vammenn]\nEnezvor ha Mor Enezek a gaver e geriadur Roparz Hemon evit treiñ ar galleg Mer Égée. Kavout a reer an anvioù-se en Notennoù diwar-benn ar Gelted kozh ivez (Meven Mordiern). Gant Mor Egaios en deus graet Ch. Rogel. Daoust ha mat pe fall eo ar gerioù-se, n'ouzon ket. --Llydawr 2 Kzu 2006 da 14:35 (UTC)\nSklerijenn, ur gêr hag a blij din... Nentra betek bremañ, klasket 'vo, n'eus ket pres. A galon. Klaod. Kadbzh 2 Kzu 2006 da 18:29 (UTC) -\nKaset amañ ar pennad ==Mer Egée== gant --Ch. Rogel 3 Kzu 2006 da 01:29 (UTC)--\nDibabet em eus Mor Egaios peogwir ez eus anv anezhi e dornlevr ar Vvet klas gant TES. Eus un tu e kavan gwelloc'h ober gant ar pezh a gaver e dornlevrioù TES pa greder e vez desket ar gerioù-se d'ar skolajidi. Met evel e oar mat Klaod hag implijerien all, n'eus ket da grediñ eo a-du gant dibaboù TES an holl gelennerien er skolioù brezhonek.\nKavout a ran mat "Mor Egaios" implijet en dornlevr Vvet klas pa n'on ket a du gant "ortodoks", da skouer. Ezhomm ez eus eus alioù ar gelennerien vrezhonek. Trugarez en a-raok. --Ch. Rogel 3 Kzu 2006 da 01:29 (UTC)\nAn anv er yezhoù all[kemmañ ar vammenn]\nDibaboù TES n'int ket dibaboù TES met re ur c'helenner, benniget gant tud all moarvat, met n'eo ket sur e anavezent an dachenn gwelloc'h egetañ. N'eo ket un dibab mat amañ, d'am soñj. Met da c'hortoz eo gwelloc'h ober gant ur ger implijet eget ijinañ pep a hini. A-raok divizout tra pe dra n'eo ket fall sellout ouzh ar yezhoù all. N'eus ket kalz yezhou oc'h ober gant an dibenn ios (unan : ar gresianeg), moarvat peogwir n'eus na ster na talvoudegezh dezhañ er yezhoù all. Karout a rafen e vefe studiet ar ger -en e holl implijoù (mor hag inizi, n'anavan ket re all) -e-kichen ar ger Ionia(n), a sav kudennoù heñvel gantañ -o klask an dibenn aes ha brezhonek, pe hini ebet: Mor Egea, Inizi Egea, Mor Ionia, Inizi Ionia da skouer.\nKaoz[kemmañ ar vammenn]\nWar a seblant ne ya ket ar gaoz en-dro, pe ne ra forzh an dud. Ar stumm egaios ne vez graet gantañ nemet e gresianeg. Mor Egea a seblant an tostañ eus ar yezhoù latin, ma n'eo ket eus ar re slavek. Hag aes ober gantañ.Bianchi-Bihan 14 Kzu 2006 da 03:25 (UTC)\nA-du on gant : Ar stumm egaios ne vez graet gantañ nemet e gresianeg. Mor Egea a seblant an tostañ eus ar yezhoù latin, ma n'eo ket eus ar re slavek. Hag aes ober gantañ. MP 14 Kzu 2006 da 09:01 (UTC)\nNe welan ket penaos chom ken pell eus ar stumm gresianek Αιγαίο Πέλαγος (Aigaio Pelagos). Perak ober gant stummoù latin a c'hell bezañ un treuzskrivadur faos, rak eo gourel ar mor e gresianeg ha n'eo ket e galleg d'an nebeutañ.\nAigaios a oa un gwaz evel ma ouzer mat, mab da dTeze. Perak e vije laeret e vor dezhañ?\nEn em c'houlenn a ran perak n'eo ket bet treusrivet gant tud TES an eil "ai" : Egeos pe er c'hontrol lezel an daou : Aigaios. Un abeg o tennañ d'ar gresianeg? Studiet 'm eus ar gresianeg, met e-pad ur prantadig hepken. Nepreizh eo mare e latin, setu perak Mare Aegaeum. Tennit kont eo bet lakaet Aigaios da anv-gwan er yezhoù latin ha brezhonekoc'h eo ober gant anv an den. Erfin, ne welan abeg ebet evit chom hep ober gant Mor Egaios pa n'eus ket bet den ebet anvet Egea. Mor Egea a zo euzus pa seblant bezañ ur meskaj reizhoù. --Ch. Rogel 16 Kzu 2006 da 00:23 (UTC)\nPezh a oar ar vrezhonegerien.[kemmañ ar vammenn]\nAnavezet eo gant an dud (pas tout an dud !!) la mer Égée (LFE [lamɛreʒe]) : marteze e vo komprenet ganto ar mor Ege(a) [armor'e:ge] (pe [armor'e.gea]). Ne vezo ket komprenet pezh e vije : ar mor Aigaios\n[armor'ajgajos-z] pe [armor'ajgajɔs-z]\n[armoraj'gajos-z] pe [armoraj'gajɔs-z]\nMP 16 Kzu 2006 da 09:46 (UTC)\nBrezhonekoc'h eo Mor Egaios zo bet lakaet en diverrañ gant Ch. Rogel pa skrivas d'ar 16 : n'eo ket ur arguzenn, ur santimant ne lavaran ket. Tostoc'h eo pezh a zibab ouzh e soñjoù war ar yezh : ur yezh dreist-lennek. N'eus netra da welet avat gant un dra brezhonekoc'h pe divrezhonekoc'h. MP 16 Kzu 2006 da 10:18 (UTC)\nPezh a ouzon[kemmañ ar vammenn]\nAes e vije digeriñ ur mell tabut diwar se ha ne gasfe da neblec'h, nemet da virout ouzh an dud da labourat.\nPep hini en deus ur soñj disheñvel, ha naturel eo. Hag aes e vije en em zrailhañ db n'eus forzh petra: politikerezh, relijion, yezh, skritur, ouzhpenn anvioù gregach. Ha koulskoude e c'hallomp labourat.\nAr gregach zo un digarez dispar: gallout a reomp adober brezel Troja, pe Troia, pe Ilion, pe n'ouzon ket pe'ra c'hoazh. Gant gregach ha gresianeg dija...\nKavout a ra din n'eus ket da sevel un holloueziadur gant pezh a oar ar vrezhonegerien, met kentoc'h gant ar pezh n'ouzont ket hag a fell dezho klask deskiñ (setu perak e ran-me gant deskipedia). A-hend-all greomp gant machinalave, pe gant ar galleg, setu un dra a oar an holl e Breizh. Hag ar re a ra gant ar wiki gallek eo tud a glask. Hag ar re a zo evurus gant ar pezh a ouzont pe n'ouzont ket ne glaskont tra.\nSplann eo n'eo ket brezhonekoc'h Egaios eget Egea pa n'int ket gerioù brezhonek. Gallout a reer\no brezhonekaat: Egeat, Egean, Egeek, Egeel, kement-se a c'haller ober gant ma ne vo ket graet n'eus forzh penaos. Ma vije kemeret bloaz evit en em soñjal, en ur labourat ha kreskiñ niver ar pennadoù gant ar gerioù-se e kavjen dereatoc'h eget hastañ sevel ur vot a nac'hin kemer perzh ennañ\nklask ar stumm gregach (ar c'hoshañ pe an nevesañ? )\no eeunaat: dibenn ebet, Ege, ha mat pell zo.\nNe'm eus ket c'hoant e vije lakaet an dizemglevioù war gont ur yezh dreistlennek pe poblel.\nN'eo ket gant ur yezh poblel (hag hon hini ne ra nemet mont war baouraat) e c'haller sevel un holloueziadur, e yezh ebet war an douar.\nN'ouzon ket petra eo dreistlennek : ur yezh kempenn zo ret, netra ken. Bianchi-Bihan 16 Kzu 2006 da 17:57 (UTC)\nPetra ' ouzon ?[kemmañ ar vammenn]\nEeunaat ar stummoù a gavan gwelloc'h evit gerioù diaes pe nevez-krouet ; n'eo ket sotoc'h dreistlennek eget Henc'hres (den ne oar eus pelec'h e teu ar ger-se). N'em eus ket skrivet na soñjet en tabut brezhoneg poblek/brezhoneg lennegel ; prederiañ a raen diwar-benn ar pezh eo un holloueziadur digor.\narabat luadenniñ arguzennoù ar re all machinalave ; ha faos eo pezh a soñjez : Reolenn-diazez an deskiñ eo kemer an dud evel m'emaint a-benn kas anezho donoc'h en o gouiziegezh dezho.\nA-hend-all : ma vez soñjet an diaesañ ar gwellañ evit ma teskont : lakaomp ar vugaled paour d'ar skolioù-meur diouzhtu (hast afo!).\n↑ Dreist-holl pa vez implijet Grèce antique e galleg ha Ancient Greece e saozneg, ne gomprenan ket rezon an droienn.\n↑ n'on ket a-enep gerioù nevez keit ha n'emañ ket fardet ar skrid gant stummoù iskis, leun a faltazi, diaes da gompren\nUn holloueziadur n'eo ket ur c'helenner, ur geriadur n'eo ket ivez. Marteze eo ret ober ur berroueziadur e brezhoneg eeun, displegadurioù pemp ger. Doare "Le Robert de Poche": Adam. Kentañ den war an douar.\nN'in ket da zifenn Henc'hres (Hen C'hres da vihanañ) evel dibab, rak n'eo ket ma dibab. Met difenn a rin an droienn vrezhonek-se, peogwir eo brezhonek, evel gregach.\nDa skouer : Alvar Aalto ? A-du on gant da soñj.\nN'em eus ket kavet peseurt troienn a zifenni. MP\nBrezhonekoc'h e-keñver ar framm[kemmañ ar vammenn]\nPa lavaren eo brezhonekoc'h Egaios (pe Egeos) eget Egea e felle din menegiñ e seblant bezañ Egea pe un anv benel pe un anv-gwan. Mor hag an dudenn "Aigaios" a zo gourel. Ouzhpenn-se er yezhoù latin, diwar ar patrom Mare Egeum ha Mer Égée eo bet aet da anv-gwan "Aigaios". Mer Egée = mer égéenne. Ne oan nemet evit goulenn ma vo lakaet an anv-den Aigaios brezhonekaet goude mor p'eo brezhonekoc'h ar framm.--Ch. Rogel\nKinnig all (ret e vo o dastum holl): mor egeek, ha mor ionek.Bianchi-Bihan 16 Kzu 2006 da 22:18 (UTC)\nJustamant e oan o tispleg n'eus gwall blaz ar brezhoneg gant ar framm mor + anv-gwan deuet eus un anv-den (Oberenn duvalek?). N'eo ket un diskoulm mont war-zu an dro-lavar nebeutoc'h brezhonek. --Ch. Rogel 16 Kzu 2006 da 23:00 (UTC)\nBlaz ar brezhoneg a vez pa vez yac'h an droienn: mor hag anv-gwan pe mor hag anv-kadarn zo ken brezhonek o-daou: Mor Du, Mor Iwerzhon. Bianchi-Bihan 17 Kzu 2006 da 01:08 (UTC)\nGaou[kemmañ ar vammenn]\nLenn a ran:\nGraet e vez gant mor Egaios abaoe an XIXvet kantved diwar ar mitologiezh gresian.\nKement-se zo gaou: graet e vez an anv-se eus ar mor-se gant un den hepken abaoe miz Eost 2006. N'eus roud ebet eus an droienn vrezhonek a-raok. En un holloueziadur eo ar wirionez a ranker kavout. Bianchi-Bihan 26 Kzu 2006 da 04:04 (UTC).\nTreuzkomprenet : a-raok an XIXvet kantved, ne oa ket dave ebet da Egaios pa veze anv eus ar mor-se e Europa. Ne oan ket evit lavaret eo bet implijet Mor Egaios e brezhoneg bloavezioù'zo pa 'm eus arroudennet al levr 'm eus kavet an anv ennañ hag eo bet embannet-eñ e 2001 (dornlevr Istor-Geografiezh TES, 6vet).\nN'on ket ur gaouiad ha n'on ket evit ijinañ. Egea a seblant bezañ bet ijinet ganit hag evit an abeg-se e kav din eo diasur, nemet ma kavfes daveoù el lennegezh brezhonek : perak un a, forzh penaos? --Ch. Rogel 26 Kzu 2006 da 18:17 (UTC)\nN'on ket oc'h ober ur "gaouiad" eus den ebet: faos, diwir, gaou e oa ar c'heloù er frazenn, neuze e oa ret hec'h adsevel, evit reiñ ar c'heloù en e stumm gwir. Am eus klasket ober. Bianchi-Bihan 26 Kzu 2006 da 18:25 (UTC)\nKinnig[kemmañ ar vammenn]\nHo pediñ a ran da lenn ar pennad Mor Egea, echu e dreiñ diwar ar galleg. Kinnig a ran e adenvel Mor Enezek, sklaer ar perag er pennad, diaezet war istor ar mor ha hini hor yezh war un dro.Bianchi-Bihan 27 Kzu 2006 da 08:48 (UTC)\nNe gomprenan netra??? Ne seblant ket gwall poellek seurt kinnig. N'eus forzh penaos ez eus ur bajenn a-ratozh evit kinnig kement-mañ: [Wikipedia:Kendivizoù reolata/Anvioù divoutin gresianek kozh ha modern|amañ]. Mat e vije dit kemer perzh er c'hendivizoù reoliata e plas labourat da unan en da gorn!Benoni 27 Kzu 2006 da 10:46 (UTC)\nPep hini a labour e-unan pa sav pennadoù, Benoni evel ar re all.\nPa ne gaver ket poellek (na dereat, na n'eus forzh petra) ur pennad eo ret skrivañ war ar bajenn a zere, a zo graet evit se. Amañ eta. N'eus ket da zilec'hiañ ar gaoz da lec'h all.\nRet e vije dit arguzenniñ un tamm gwelloc'h da savpoent evit ma c'hallfemp kompren un dra bennak. Bianchi-Bihan 28 Kzu 2006 da 04:48 (UTC)\nPerzhioù mat zo gant an anv Mor Enezek a vefe un distro d'an anv kozh (Arc'hipelagos) hag un distro d'an anv kozh e brezhoneg (Meven Mordiern). Rak, evel ma lavar Ch. Rogel, mat e vez bepred "ober gant ar pezh a zo bet graet dija, rak n'eo ket mat cheñch ar boazioù pe silañ diforc'hioù etre hon amzer hag an amzer dremenet". Diouzh un tu all, ma rafemp gant Mor Enezek e pellafemp diouzh ar yezhoù all (sellit ouzh ar roll uheloc'h). Abalamour da se e kavfen gwelloc'h chom gant ar wrizienn Ege-, zo bet implijet betek-henn, evel evit Mor Egea da skouer. Ma rae ar C'hresianed kozh gant Arc'hipelagos e ra o diskennidi hiziv an deiz gant un anv all (Aigaio Pelagos), evel ma veze graet Mare Nostrum eus ar Mor Kreizdouar gant ar Romaned, tra ma reer bremañ Mare Mediterraneum eus ar mor-se er Wikipedia latin. --Llydawr 29 Kzu 2006 da 16:01 (UTC)\nAdtapet diwar « https://br.wikipedia.org/w/index.php?title=Kaozeal:Mor_Egea&oldid=102519 »\nKemmoù diwezhañ degaset d'ar bajenn-mañ d'an 29 Kzu 2006, da 16:01.


Kêr-benn Republik pobl Sina\n(Adkaset eus Pekin)\nUr gêr e biz Sina eo Beijing (sinaeg 北京, Pinyin Běijīng). Kêr-benn Republik pobl Sina an hini eo hag unan eus ar peder c'heoded e RPS a zo par d'ur proviñs er frammadur melestradurel sinat. Stok ouzh kumun Tianjin emañ, e-kreiz proviñs Hebei. Ur gumun stag ouzh ar gouarnamant kreiz war-eeun eo Beijing. Rannet eo e 16 distrig ha div gontelezh.\nMaer 王安顺 Wang Anshun\nAmzer gefridi 25/07/2012 – 28/01/2013\n28/01/2013 – bremañ\nGorread 16 808 km²\nhep kontoù doubl 21 150 000 (2013)\nStankter 1 258/km²\nLec'hioù touristel pennañ e-barzh ar gêrAozañ\nBuhez an nozAozañ\nRoll skolioù-veur BeijingAozañ\nSkinwel ha skingomzAozañ\nAdtapet diwar « https://br.wikipedia.org/w/index.php?title=Beijing&oldid=1901056 »\nDernière modification le 22 Ebr 2021, à 03:08\nKemmoù diwezhañ degaset d'ar bajenn-mañ d'an 22 Ebr 2021, da 03:08.


Júu ʼmɨ́ɨ e cacuo fidiée 2 Corintios 2\n1 Jo̱ uíiꞌ˜ e lajo̱b lɨ́ɨˊ, jo̱baꞌ caꞌɨ́ˋ dsiiˉ e jaˋ ninii˜tú̱u̱ e niꞌeeˇe ꞌnʉ́ꞌˋ e laco̱ꞌ jaˋ nijmijiuungˇ óoˊnaꞌ. 2 Dsʉco̱ꞌ fɨng song cajméˉe lajo̱, jo̱baꞌ joˋ i̱i̱ˋ seengˋguɨ i̱ cuǿøngˋ líˋ jmiꞌiáangˋguɨ dsiiˉ, co̱ꞌ joˋ cuǿøngˋ líˋ jmiꞌiáangˋnaꞌ dsiiˉ fɨng song nɨcajmijiuung˜ óoˊnaꞌ. 3 Jo̱ uiing˜ e jo̱baꞌ, cajméꞌˉe e jiˋ laꞌuii˜ do quíiˉnaꞌ, dsʉco̱ꞌ jaˋ iin˜n nii˜i e niꞌeeˇe ꞌnʉ́ꞌˋ e laco̱ꞌ nijmijiuungˇnaꞌ dsiiˉ, co̱ꞌ lɨ́ꞌˆ lɨˊ ꞌnéˉ e nijmiꞌiáangˋnaꞌ dsiˋbaa. Jo̱ dseángꞌˉ lamɨ˜ ta˜ dsiiˉ e lajɨɨmˋ ꞌnʉ́ꞌˋ nilɨꞌiáangˋ óoˊnaꞌ lají̱i̱ꞌ˜ e iáangˋ dsiˋ jnea˜. 4 Jo̱ mɨ˜ cajméꞌˉe e jiˋ laꞌuii˜ do quíiˉnaꞌ, eáamˊ guiing˜ dsiiˉ uii˜ quíiˉnaꞌ jo̱guɨ jmóoˋbaa fɨꞌíˆ cajo̱, co̱ꞌ jɨˋguɨ cartɨˊ quɨ́ꞌˉbaa. Jo̱ dsʉꞌ jaˋ cajméꞌˉe e jiˋ do quíiˉnaꞌ e lɨ́ꞌˆ laco̱ꞌ nijmijiuungˇ óoˊnaꞌ, dsʉco̱ꞌ cajméꞌˉe e jiˋ do e lɨ́ꞌˆ laco̱ꞌ nilɨñíˆnaꞌ jial tíiˊ eáangˊ ꞌneáanˋn ꞌnʉ́ꞌˋ.\nMɨ˜ cajméeˋ Paaˉ féngꞌˊ dsíirˊ uii˜ quiáꞌˉ jaangˋ dseaˋ i̱ caꞌléeˊ\n5 Jo̱ i̱ dseaˋ i̱ nɨcacuøˊ fɨꞌíˆ dsíiˊ do, o̱ꞌ jí̱i̱ꞌ˜ jnea˜ dseaˋ nɨcacuøꞌrˊ fɨꞌíˆ, co̱ꞌ lajo̱b ꞌnʉ́ꞌˋ cajo̱, lɨfaꞌ jiʉ˜guɨjiʉ. Jo̱ fáꞌˉa jiʉ˜guɨjiʉ e lɨ́ꞌˆ laco̱ꞌ jaˋ nilíingˉnaꞌ fɨꞌíˆ e eáangˊ. 6 Jo̱ e iihuɨ́ɨˊ e nɨcacuǿøꞌ˜ ꞌnʉ́ꞌˋ i̱ dseaˋ i̱ caꞌléeˊ do uii˜ quiáꞌˉ lají̱i̱ꞌ˜ e gaˋ e cajméerˋ do, jo̱baꞌ lɨ́ngˉ jnea˜ e nɨtébꞌˋ jí̱i̱ꞌ˜ lajo̱. 7 Jo̱ lana lɨ́ꞌˆ lɨˊ ꞌnéˉ íingˆnaꞌ dseeˉ quiábꞌˉ i̱ dseaˋ do, jo̱guɨ e nijmitíiꞌ˜naꞌ dsíirˊ cajo̱. Jo̱ lajo̱baꞌ jaˋ dseáangꞌ˜ e dseángꞌˉ nitʉ́rˋ conguiaˊ lají̱i̱ꞌ˜ fɨˊ guiʉ́ˉ lɨ˜ nɨsiñꞌˊ uíiꞌ˜ e eáangˊ lɨjiuung˜ dsíirˊ. 8 Jo̱baꞌ mɨ́ɨꞌ˜ɨ ꞌnʉ́ꞌˋ jmɨꞌeeˇ e nijmɨta˜naꞌ dsíiˊ i̱ dseaˋ do e ꞌneámˉbɨꞌr lɨ́ꞌˆ laco̱ꞌ lamɨ˜ jmooˋnaꞌ có̱o̱ꞌr˜. 9 Jo̱ lamɨ˜ jéengˊguɨ nɨcaguiéemꞌ˜baa jiˋ quíiˉnaꞌ cuaiñ˜ quiáꞌˉ e júuˆ la e lɨ́ꞌˆ laco̱ꞌ nilɨñiiˉ jo̱guɨ nilɨta˜ dsiiˉ su dseángꞌˉ lajangꞌˆ guiaˊ óoˊnaꞌ e nijméeˆnaꞌ nʉ́ʉꞌ˜naꞌ jaléꞌˋ júuˆ e liúunꞌ˜n ꞌnʉ́ꞌˋ. 10 Jo̱baꞌ i̱ dseaˋ i̱ niꞌíing˜naꞌ dseeˉ quiáꞌˉ do, lajo̱b nijmee˜ jnea˜ cajo̱, co̱ꞌ niꞌíim˜baa dseeˉ quiáꞌrˉ song seaˋ uiing˜ e nijmee˜e lajo̱. Jo̱ nijmee˜e lajo̱ uíiꞌ˜ ꞌnʉ́ꞌˋ, jo̱guɨ Dseaˋ Jmáamˉbingꞌ i̱ tíiˊ ni˜ quiáꞌˉ e jo̱. 11 Jo̱ jmóoˋo lajo̱ e laco̱ꞌ jaˋ dseáangꞌ˜ e nijmɨꞌóoꞌ˜ jneaa˜aaꞌ fii˜ i̱ ꞌlɨngꞌˆ i̱ siiˋ Satanás, co̱ꞌ nɨne˜baaꞌ guiʉ́ˉ jial lɨ́ɨˊ ta˜ quiáꞌrˉ.\nJaˋ iáangˋ dsíiˊ Paaˉ mɨ˜ caguiérˉ fɨˊ Troas\n12 Jo̱ e labaꞌ fɨ́ɨˉɨ ꞌnʉ́ꞌˋ, e ie˜ mɨ˜ caguiéˉe fɨˊ co̱o̱ˋ fɨɨˋ e siiˋ Troas e quiáꞌˉ e niguiaaˉ júuˆ quiáꞌˉ Dseaˋ Jmáangˉ, jo̱baꞌ eáamˊ calɨseáˋ fɨˊ quiéˉe e nijmee˜e lajo̱. 13 Jo̱ dsʉꞌ mɨ˜ caguiéˉe fɨˊ jo̱, jaˋ iáangˋ dsiiˉ dsʉꞌ uíiꞌ˜ e jaˋ cadsénꞌˋn i̱ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ i̱ siiˋ Tito. Jo̱ uíiꞌ˜ jo̱baꞌ, ladsifɨˊ lajo̱b caꞌɨ́ꞌˉɨ júuˆ i̱ dseaˋ i̱ seengˋ fɨˊ jo̱, jo̱ cangóˉo fɨˊ lɨ˜ se̱ꞌˊ Macedonia.\nJial lɨ́ꞌˉnaaꞌ laꞌeáangˊ có̱o̱ꞌ˜ Dseaˋ Jmáangˉ\n14 Jo̱ e˜guɨ guiꞌmáangꞌˇ Fidiéeˇ, co̱ꞌ laꞌeáangˊ có̱o̱ꞌ˜ Dseaˋ Jmáamˉbaꞌ e contøøngˉ lɨ́ꞌˉnaaꞌ doñiˊ eeˋ dsijéeˊ quíˉiiꞌ, jo̱guɨ laꞌeáangˊ có̱o̱ꞌ˜ jneaꞌˆ e niꞌˊ Fidiéeˇ júuˆ quiáꞌrˉ. Jo̱ e júuˆ quiáꞌrˉ do niꞌˊ jee˜ jaléngꞌˋ dseaˋ lafaꞌ co̱o̱ˋ e jloꞌˆ jmeafɨɨˋ. 15 Dsʉco̱ꞌ laꞌeáangˊ có̱o̱ꞌ˜ Dseaˋ Jmáamˉbaꞌ lɨ́ɨˊnaaꞌ lafaꞌ co̱o̱ˋ jmeafɨɨˋ e jloꞌˆ e guilíˋ fɨˊ quiniˇ Fidiéeˇ, jo̱guɨ e jo̱baꞌ e lafaꞌ niꞌˊ jee˜ jaléngꞌˋ dseaˋ i̱ nɨsɨlaangˉ jee˜ jaléꞌˋ dseeˉ quiáꞌˉ jo̱guɨ jee˜ jaléngꞌˋ dseaˋ i̱ nɨteáangꞌ˜ fɨˊ ngolíingˋ fɨˊ lɨ˜ ꞌlɨꞌˆ. 16 Jo̱ e jmeaˋ e ɨ́ɨˋ do lɨ́ɨˊ lafaꞌ co̱o̱ˋ e jmeasɨɨˋ quiáꞌˉ jaléngꞌˋ i̱ dseaˋ i̱ nɨteáangꞌ˜ fɨˊ ngolíingˋ fɨˊ lɨ˜ ꞌlɨꞌˆ. Jo̱ dsʉꞌ co̱o̱ˋ e jloꞌˆ jmeafɨɨˋ lɨ́ɨˊ quiáꞌˉ jaléngꞌˋ i̱ dseaˋ i̱ nɨsɨlaangˉ jee˜ jaléꞌˋ dseeˉ quiáꞌˉ, co̱ꞌ íˋbingꞌ nɨteáangꞌ˜ fɨˊ ngolíingˋ fɨˊ lɨ˜ nilɨseeiñˋ lata˜. Jo̱ ¿i̱˜ quɨ́ɨꞌ˜ jmɨɨ˜ nijméˉ e ta˜ jo̱? 17 Jo̱ jaˋ quɨ́ꞌˉ jmɨɨ˜ faꞌ nijméˉ lajo̱ i̱ dseaˋ i̱ ngɨˊ guiaˊ júuˆ quiáꞌˉ Dseaˋ Jmáangˉ e quiáꞌˉ e lɨꞌrˋ cuuˉ lɨ́ꞌˆ laco̱ꞌguɨ la jmooˋ i̱ fɨ́ɨngˊ dseaˋ. Dsʉꞌ lɨfaꞌ jneaꞌˆ lɨ́ꞌˆ lɨˊ ngɨˋnaaꞌ guiaˋnaaꞌ júuˆ e co̱o̱bˋ ɨˊ dsiˋnaaꞌ, jo̱ Fidiéebˇ dseaˋ tíiˊ nir˜ e jmooˉnaaꞌ lajo̱, co̱ꞌ íˋbre dseaˋ casíiñˋ jneaꞌˆ e jmooˉnaaꞌ e ta˜ jo̱ uíiꞌ˜ e lɨ́ɨˊnaaꞌ dseaˋ quiáꞌˉ Dseaˋ Jmáangˉ.


Kaozeal:Ya d'ar brezhoneg - Wikipedia\nKaozeal:Ya d'ar brezhoneg\nSouezhet on o lenn an anv-mañ: Nevez-Amzer ar C’hastell-Nevez . Un anv hunvreet eo. Le Printemps de Chateauneuf eo an anv ofisiel, ha din da c'houzout, n'eo ket bet troet e brezhoneg gwech ebet. An dra-se zo un tammig evel Le Musée de Bretagne e Roazhon, hag en dije sinet ar garta ivez (diouzh klevet, rak n'on ket bet o welet) hag a chom unyezhek gallek. Bianchi-Bihan 20 Mae 2010 da 16:56 (UTC)\nWar o lec'hienn avat e vez graet gant ar stumm-se evit an testennoù e brezhoneg. Ha fonnus e vez en implij. --Y-M D (kaozeal) 20 Mae 2010 da 17:01 (UTC)\nNeuze e oan faziet. Evel pinijenn e tebrin un tog dardoup da goan. Brezhoneg brav zo en o lec'hienn: Gouel popl laouenek, n’ espern Nevez Amzer ar C’hastell Nevez striv ebet evit reiñ plijadur d’ an holl ha lakaat an diavaezoù da vevañ. A-hend-all eo nevezamzer eo doare ofisiel ar ger e wikipedia. Bianchi-Bihan 20 Mae 2010 da 17:10 (UTC)\nAdtapet diwar « https://br.wikipedia.org/w/index.php?title=Kaozeal:Ya_d%27ar_brezhoneg&oldid=733543 »\nKemmoù diwezhañ degaset d'ar bajenn-mañ d'an 20 Mae 2010, da 17:10.


Skanner - Wikipedia\n(Adkaset eus C'hwilerver)\nUr skanner kompez SCSI\nUr skanner, pe c'hwilerver, a zo un drobarzhell c'horren hag a vez implijet da niverelaat an teulioù da lavaret eo da zielfennañ un teul d'e dreuzfeurmiñ en ur skeudenn baper pe en ur fichennaoueg skridtreter (roadennoù niverel). Evit ardivinkoù 'zo e vez kenstaget ar skanner enne evel el luc'heilerezioù niverel da skouer. Luget e vez ur skanner dizalc'h ouzh un urzhiataer peurliesañ.\n1 Seurtoù skanner\n3 Mont en-dro ar skanner\n4 Arouezadurioù ar skanner\nSeurtoù skanner[kemmañ | kemmañ ar vammenn]\nGraet e vez gant tri seurt skanner :\nAr skanner kompez : an dielfennañ a vez graet o lakaat ar follenn ent kompez war ur werenn eus an ardivink. Ar seurt skanner boutinañ eo.\nAr skanner dorn : bihan eo o ment. Rankout a reer dilerc'hiañ ar skanner gant an dorn war an teul d'e zielfennañ tachad-ha-tachad.\nAr skanner dre daboulin : dirak ur werennig e tremen an teul da zielfennañ. An doare-se an hini eo e vez implijet gant ar pelleilerioù pe gant ul lodenn eus al luc'heilerezioù niverel pa vez implijet ur c'harger-teulioù gante.\nKeroc'h e vez ar skannerioù-se evit ar skannerioù kompez.\nSkanner levrioù emgefreek\nN'eus ken un nebeud embregerezhioù a zalc'h da sevel skannerioù evel-se. Daoust ma'z eo digresket o friz e-doug an dek vloaz tremenet, e talvezont atav ur pikol sammad arc'hant da bostañ, pa geñverier o friz ouzh hini ar skannerioù kompez CCD dreist-holl. Koulskoude e vezont implijet c'hoazh abalamour d'o diarunusted brasoc'h, d'o ferzhioù evit rentañ al liv, ha kement zo... Dre ma'z eo gouest ar skannerioù dre daboulin da gaout diarunusterioù a ya betek 12,000 PPI e alier o implij evit an holl skeudennoù skannet zo da vezañ brasaet.\nKavout a reer ivez skannerioù levrioù emgefreek, un doare skanner kompez.\nAr c'hentañ skeudenn skannet\nGwerzhet e vez gant an embregerezh eus Bro-Suis "4DigitalBooks" ur skanner gouest da skannañ 3 000 pajenn bep eurvezh hep sikour den ebet. Tapout a ra krog er pajennoù o sunañ an aer zo e-kichen gant e vrec'h toullet gant un niver a doullouigoù.\nAr c'hentañ skanner skeudennoù a oa savet biskoazh a oa ur skanner dre daboulin. Savet e oa e 1957 er "National Bureau of Standards and Technology" amerikan gant ur pare renet gant Russell Kirsch. Ar c'hentañ skeudenn a oa skannet gant an ardivink-se a oa ur poltred 5 cm karrez eus mab Kirsch a oa tri miz d'ar c'houlz-se, Walden e anv. Ar skeudenn du ha gwenn he deus ur resolution eus 176 piksel war un tu.\nMont en-dro ar skanner[kemmañ | kemmañ ar vammenn]\nSkanner dre dremen\nMont en-dro ar skanner a c'heller taolenniñ evel-henn :\nBraslennet e vez an teul linenn-ha-linenn,\nPep linenn a vez dielfennet e "poentoù" diazez anvet pikseloù,\ndielfennet e vez liv pep piksel gant ur paker,\nDigenaozet e vez pep piksel hervez an tri liv diazez (ruz, gwer ha glaz),\nPep parzh liv a vez muzuliet hag roet da intent gant un talvoud. Enkodet e vez an talvoud-se gant un eizhbit da lavaret eo e vez pep talvoud etre 0 ha 255. (enkoderezh daouredel).\nDa zielfennañ un teul o deus al skannerioù pep a lamp halogen kaset en-dro gant ur c'heflusker hag a lenn an teul linenn-ha-linenn. Lec'hiet eo al lamp-se dindan ur werenn dreuzwelus e vez lakaet an teul warni, an tu da zielfennañ stok outi.\nGant un reizhiad melezourioù e vez degaset neuze gouloù al lamp betek pakerioù. Amdroet e vez ar gouloù gante en arouezioù tredan. Ar re-se a vez amdroet d'o zro e roadennoù niverel a c'hello bezañ un amred elektronek niverel hag o c'has d'un urzhiataer, da skouer.\nImplijet e vez un amdroer kemblac'hel-niverel d'amdreiñ an arouezioù tredan e roadennoù niverel.\nDaou seurt pakerioù e vez kavet er skannerioù :\n> Ar pakerioù CMOS : Komzet e vez neuze eus teknologiezh CIS ("Contact Image Sensor"). implijet e vez gant an reizhiad-se un oged LED (ur vamm LED) da sklêrijennañ an teul. Berr-kenañ e rank bezañ an hed etre ar paker hag an teul.\n> Ar pakerioù CCD (Charge-Coupled Devices) : gant ar skannerioù a implij ar pakerioù-se e vez implijet lampoù yen evel reoù neon. Peurliesañ e vez gwelloc'h perzhioù ar skeudenn dielfennet gante.\nArouezadurioù ar skanner[kemmañ | kemmañ ar vammenn]\nAn diarunusted e vez spisaet ganti pizhder an dielfennañ. Jedet e vez e poentoù dre veutad (PDM) pe e DPI (Dots Per Inch). Peurliesañ e vez kavet diarunusterioù war-dro 1200 x 2400 pdm (dpi). Depantoud a ra an diarunusted a-blaen ouzh niver ha perzhioù ar pakerioù ha diarunusted a-blom ouzh resister ar c'heflusker tredan.\nMentrezh an teul : hervez o ment eo gouest ar skannerioù da zielfennañ teulioù zo o mentrezh A4 (21 x 29,7 cm) pe A3 (29,7 x 42 cm).\nAn tizh gorren : galloudegezh ar skanner da c'horren un niver a bajennoù dre vunut eo an tizh gorren. Depantout a ra diouzh mentrezh an teulioù a zielfenner hag ouzhpenn diouzh an diarunusted a reer ganti. Jedet e vez e pajenn dre vunut (pdv).\nAn etrefas : Ar re bennañ a zo :\n> USB 2.0 : un etrefas skoueriek eo a gaver e-barzh pep urzhiataer.\n> Firewire : an hini gwellañ eo evit un drobarzhell a-seurt gant houmañ abalamour da dizh treuzkas ar porzh-se.\n> SCSI : implijet-tre e veze ar porzh SCSI da gennaskañ ar skannerioù er bloavezhioù 90. Erru eo diamzeret bremañ (2006) hag kemeret eo bet e lec'h gant ar porzh Firewire pe USB 2.0.\n> porzh a-stur : diamzeret bremañ dre-benn d'e c'horregezh.\n↑ Anvet ivez luc'hlenner, pe niverelaer gant lod.\n↑ Yann-Baol an Noalleg, Geriadur an armerzh, Preder, 1995, p. 216a\n↑ Guy Etienne, Geriadur ar Stlenneg, Preder, 1995, p. 399a\n↑ Alan Monfort, Gerioù evit komz brezhoneg bemdez, Hiziv An Deiz, 2001, p. 203a\n↑ Martial Ménard, Dictionnaire Français-Breton, 2012, p. 1220\nAdtapet diwar « https://br.wikipedia.org/w/index.php?title=Skanner&oldid=1908563 »\nKemmoù diwezhañ degaset d'ar bajenn-mañ d'an 5 Eos 2021, da 20:07.


Pajenn:Perrot - Bue ar Zent.djvu/552 - Wikimammenn\nPajenn:Perrot - Bue ar Zent.djvu/552\ndesket kouls war skianchou an douar ha war skianchou an nenv. Ar gernez o vezan kouezet war ar vro, e roas betek e zilhad d’ar beorien. Zoken, evit kaout muioc’h da rannan gante, e werzas e levriou, treo a briz bras, er mare-ze ha ne oa c’hoaz anavezet nemet ar skridou-dorn. E vue a oa pinijennus : yun a rê alies ; n’en devoa ken evaj nemet dour, ken gwele nemet eur planken. Dre-ze e viras ken brao glanded e galon ma oa eun dudi evit an Ele ha Rouanez an Ele dont davetan.\nDeut da vezan beleg, eskob Osma hen dibabas evit bezan chaloni e iliz-veur. « E-touez ar chalonied-all, Dominik a oa evel eur sklerijen savet awel d’an holl, ar c’hentan dre e zantelez, an divezan dre e izelded a galon. C’houez vat a oa gant e vue evel ma ve gant ar bleun d’an neve-amzer. Noz-de en iliz, ne skuize kammed o pedi, ha kammed ne finve eus ar gouent, nemet ouz red, gant aon da goll ar gwel a Zoue. » War c’houlenn e eskob, en em roas da brezeken Osma hag er c’hêriadennou tro-war-dro ; e brezegennou a zougas kalz frouez. Evelse e vevas epad nao bla. E oa neuze o ’n em brepari, hep gouzout, d’an oberou bras a dlee kas da benn divezatoc’h.\nWar-dro ar bla 1204, eskob Osma a yeas da Rom hag a gasas gantan Dominik. O tremen dre ar c’hreiste eus ar Frans, e oent testou eus an dismantr a rê, er vro-ze, an Albigiz, eun toullad heretiked diwar-dro Albi. Ar re-ze a oa dispac’herien ha franmasoned an amzer-ze. Dominik a chomas mantret e galon hag a lakas en e zonj dont er c’hentan m’hallje da zikour kristenien ar vro-ze. Distro eus Rom, e chomas eta er Frans. Prezek ha prezek a rê c’hoaz ; ar wirione a bare war e vuzellou evel eur sklerijen lugernus. Evit gwelloc’h he lakat da baran dirak daoulagad an heretiked, e veze bepred prest da gonferansi gante en o zier ha war ar plasennou, dre gomz ha dre skrid. Eun devez e oe dibabet tri den desket evit barn etre skridou ar zant ha re an heretiked. O vezan n’hallent ket ’n em glevet war ar varnedigez, en em glevjont, da vihanan,\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/552&oldid=140835 »


Région_Bretagne - Seizh raktres eus Breizh evit ar c’hresk glas\nTreuzdougen, energiezhioù nevezadus, efedusted energetek, ekonomiezh-kelc’h, bevliesseurted : en holl domanioù an neveziñ war dachenn an ekologiezh e oa bet dibabet an « Oberennoù EBE » e miz Gwengolo tremenet (e-ser Postadurioù an amzer-da-zont eo bet krouet an « Oberennoù EBE » evit harpañ barregezh neveziñ an embregerezhioù bihan hag etre e Frañs). En o zouez, seizh raktres nevezus labelaet gant ar pol mor Breizh Atlantel a laka klaoustre war an energiezhioù nevezadus hag ar vevliesseurted vor e-sellan nevezadur hag an diorren ekonomikel : betek 200 000 € a vo evit pep raktres da sikour embregerezhioù bihan hag etre eus Breizh da gas o raktresoù da benn.\nRummad « Energiezhioù nevezadus »\nBenveg elektronek evit gwellaat diver an aer war palvezioù ar rodoù-avel\nDouger ar raktres : Mer agitée, Ar Forest-Fouenant (29)\nUr c’haptor evit palvezioù rodoù-avel a verk ha strafuilhat pe lavnat eo an diver lec’hel hag a gas roadennoù d’ur greizenn akuizitañ evit gwellaat ar mont en-dro.\nRummad « Bevliesseurted »\nBoue evezhiañ dre glevet en danvor evit evezhiañ an ekoreizhiadoù mor\nDouger ar raktres : Quiet oceans, Brest (29)\nGant ar boue-mañ e c’hellor evezhiañ diouzhtu an ekoreizhiadoù mor dre glevet an danvor. Er mare-mañ ez eo unan eus ar servijoù naouek evezhiañ dre glevet gouzañvat emeur o sevel evit a sell ar vevliesseurted vor.\nPelldetektiñ dre glevet puilhentez ha meteier ar gouelezennoù mor\nDouger ar raktres : RTSYS, An Oriant (56)\nUn arload pelldetektiñ dre glevet hag a servij da gartenniñ ha da anaout an endalc’hadoù biologel a zo er gouelezennoù mor.\nSevel ourmel en ur ziwall an endro\nDalc’her ar raktres : Scea France Haliotis, Plougerne (29)\nRaktres dourc’hounezerezh padus eus an ourmel evel gedour eus ar vevliesseurted e-sell da reiñ lañs da filierenn c’hall an ourmel.\nTreuzkas bep ma teuont roadennoù ur boue offshore evit evezhierezh ekologel ar mellkeineged mor\nDouger ar raktres : NKE Instrumentation, Henbont (56)\nUr reizhiad evezhierezh ekologel eus ar mellkeineged mor eo hag ur raktres benvegañ offshore war-c’horre. Er mare-mañ ez eo unan eus ar gennadoù ma tiaweler ar muiañ a gresk ekonomikel war dachenn ar benvegañ mor.\nIjinennoù pesketa gwellaet evit mirout ar pourvezioù pesked maget en dour dous\nDouger ar raktres : AB Pêcheries de Loire, Kerc’hfaou\nIjinennoù pesketa aveet evit mirout gwelloc’h ar pourvezioù pesked maget dre bakañ anezho hep o lazhañ ha dre o dibab, evit ma vo miret ar spesadoù o deus ezhomm da vezañ miret (evit merañ ar spesadoù aloubus da skouer) ha korvoet ar pourvezioù pesked maget en un doare padus.\nEvezhiañ enframmet dre glevet evit priziañ efed an trouz war an endro mor\nDouger ar raktres : Sinay, Caen (14)\nReizhiad evezhierezh enframmet dre glevet eus ar meteier mor ha danvor, gant ur rouedad boueoù dispaket er mor hag ur savenn jediñ big data evit priziañ efed ar greanterezhioù hag evezhiañ anezho war hir-dermen.\nAr pol mor Breizh Atlantel gant sifroù\n- 50 ezel, hag ouzhpenn an hanter zo EBE\n- 260 raktres labelaet gant ur postadur a sav da 800 milion a euroioù evit klask ha diorren (K & D)\n- 214 milion a euroioù a skoazelloù publik roet en ur ober dek vloaz\n- 6 domani obererezh : ar surentez hag ar surded war vor, ar verdeadurezh hag ar bageal, an danvezioù energetek hag an danvezioù kailh er mor, ar pourvezioù biologel er mor (pesketaerezh-dourc’hounezerezh ha bioteknologiezhioù glas), an endro ha terkañ an arvor, ar porzhioù hag an danframmoù hag an treuzdougen war vor.\nLec’hienn ar pol mor Breizh Atlantel\nPolitikerezh ar Rannvro evit an enklask hag an neveziñ\nTags : Innovation Mer\nPublié le Thursday, November 10, 2016


Aleksandra von Engelhardt (1754-1838), anavezet ivez evel Sasjenka ha kontez Branicka, a oa ur gontez rus en XVIIIvet kantved. Nizez e oa, ha serc'h moarvat, d'ar ministr Grigory Potyomkin, ha dimezell a enor gant Katelin II.Unan eus an dud a bouez e lez Rusia e oa e-kerzh ren Katelin II. Ken uhel e oa he renk evel pa vije bet unan eus priñsezed tiegezh impalaerez Rusia.\n1.1 El lez\nMerc'h e oa da Wassily von Engelhardt ha da Marfa Yelena Potemkin, e bried, ha neuze nizez da Grigory Potyomkin, ministr an impalaerez.\nEl lez[kemmañ | kemmañ ar vammenn]\nE 1775 e voe kinniget Aleksandra von Engelhardt e lez Rusia, war un dro gant he femp c'hoar, ha dreist-holl Varvara (1752–1815) ha Yekaterina (1761–1829), hag he breur.\nDizesk ha diouiziek e oant holl da gentañ, met speredek ha youlek e oant, hag Aleksandra dreist he c'hoarezed, ha kenteliet e voent ha buan e voent e-touesk ar re enoret ar muiañ evel pa vijent bet izili eus tiegezh an impalaerez. Lavaret e veze e oant "hogos dugezed-meur" hag e oant bravigoù ha kinkladur lez Rusia.\nPotemkin a roas dezho dowries bras hag a reas da Gatelin II kemer anezho evel dimezelled a enor. Kontet e veze e oant serc'hed o eontr, unan eus ar brudetañ teodadoù eus an amzer. E serc'h kentañ anezho e oa Varvara: pa zimezas-hi e 1779, eo Aleksandra, yaouankoc'hik, a gemeras he lec'h. Pa baouezas o darempred, e 1779 ivez, eo he c'hoar yaouankoc'h Jekaterina a eas da dommañ gwele an eontr, hag a reas c'hoazh bep an amzer goude dimeziñ betek marv ar priñs. Kement-se ne viras ket ouzh ar vignoniezh da badout etre Aleksandra ha Potemkin .\nEn 1781 e timezas Aleksandra von Engelhardt da Franciszek Ksawery Branicki. Graet e voe an dimeziñ evit kaout darempred e Pologn.\nAleksandra a oa troet gant an aferioù hag ampart. Milionoù a c'hounezas o werzhañ koad hag ed. Evurus e oa gant he fried. Eñ a zispigne he gwenneien hag a samme bernioù dle, ha hi a veze o c'hounit milionoù er c'heid-se hag a dremene war e lerc'h da baeañ.\nEn 1791 e c'hoantaas lakaat Potemkin da vezañ roue Pologn. E-kichen da se e voe brud e Pologn, e-pad meur a vloaz, edo Potemkin o klask lakaat he bugale da bennhêred kurunenn Pologn.\nOber a reas war-dro Potemkin keit ma oa klañv.\nElżbieta Branicka - karantez vras kuzh ar barzh Pouchkin .\nAdtapet diwar « https://br.wikipedia.org/w/index.php?title=Aleksandra_von_Engelhardt&oldid=1847565 »


Taolioù-kaer Breizh e 2020 · Région Bretagne\nDegemer > Hor c’heleier > Taolioù-kaer Breizh e 2020\n15 Genver 2021\n5 vunut evit lenn\nAbaoe 2014 ez eus eus Taolioù-kaer Breizh evit enoriñ ar Bretonezed hag ar Vretoned o deus merket ar rannvro dre o oberoù war veur a dachenn. Grit anaoudegezh gant loreidi ar bloaz-mañ !\nSevenadur, diorren padus, oberoù keodedel, touristerezh, ekonomiezh… Er bloaz-mañ e oa 9 rummad evit al lid-se na oa bet dalc’het nemet enlinenn abalamour d’ar reolennoù a dalvez a-fet yec’hed.\nE 2020 e oa ar Rannvro maeronez Taol-kaer an Touristerezh bet roet da Laëtitia Anger, savet ganti Archi-Kurieux, a ginnig gweladennoù dudius evit ober anaoudegezh gant ar glad e su Penn-ar-Bed en ur mod digustum (titour dindan embargo).\nLoreidi Taolioù-kaer Breizh e 2020 :\nTaol-kaer an Embregerezh Kannadez Breizh : Familéo (Sant-Maloù-35)\nFamileo zo ur « rouedad familh sokial », da holl izili ur familh da c’hallout kas kemennadennoù ha skeudennoù an eil d’egile en un doare elektronek, hag a vo kempennet goude-se e stumm un deizlevr paper kaset d’an dud-kozh, pe e vefent er gêr pe en un ti retredidi.\nTaol-kaer an Embregerezh : Nous, anti-gaspi (Meled-35)\nStourm a ra ar rouedad-mañ enep ar c’houfoniñ boued o tasparzhañ produioù taolet gant ar stalioù bras (tost ouzh an deiziad termen, pakata sius, ne glotont ket gant ar patromoù boas).\nTaol-kaer Krouiñ un Embregerezh : MaPui (Saozon-Sevigneg-35)\nUn embregerezh yaouank eo, krouet e 2016, hag zo savet ganti ur savenn d’an apotikerezhioù da lakaat boutin o zitouroù hag o ezhommoù, bep ma vezont anavezet, kuit dezho da vezañ e diouer a louzoù zo, dreist-holl ar re a vez ezhomm da pourchas prim.\nTaol-kaer an Embregerezh Nevezus : Medaviz (Gwened-56)\nGant ur c’hinnig servijoù klok war dachenn ar pellguzuliadennoù mezegel emañ an embregerezh-se eus Gwened er penn a-raok war marc’had ar CPTS (kumuniezhoù micherel tiriadel ar yec’hed a zo krog da zont war wel da-geñver ar raktres broadel « Ma santé 2022 ».\nTaol-kaer an Ober Keodedel : ar Gevredigezh Postañ e Kreiz-Breizh (Rostrenenn-22)\n255 a implijoù krouet a-drugarez d’ar gevredigezh-mañ ! Emañ e-sell da lakaat krouiñ 250 a implijoù nevez c’hoazh ac’hann da 2022.\nTaol-kaer an Ober Publik : Kevelouri ar Maskloù (Gras-22)\nEmañ al labouradeg-mañ evit fardañ maskloù da wareziñ an analañ o vont da gregiñ ganti : pemp implij warn-ugent da gentañ, un daou-ugent bennak a zlefe bezañ a-raok an hañv, evit produiñ war-dro 400 tonenn danvez ar bloaz hag a vo implijet evit fardañ etre 30 ha 40 milion a vaskloù dreist-holl.\nTaol-kaer an Touristerezh : Les Archi Kurieux (Kemper-29)\na ginnig anaout ar glad lec’hel en un doare dudius : c’hoari klask ar roudenn pe rallioù luc’hskeudenniñ.\nTaol-kaer an Diorren Padus : Grain de Sail (Montroulez-29)\nProduiñ a ra an embregerezh-mañ kafe ha chokolad, e-barzh ar vro ha gant implijoù er vro (un hanter-kant bennak a dud, en o mesk war-dro ugent den nammet), gant danvezioù degaset dre vor evit teuler an nebeutañ ar gwellañ a garbon.\nTaol-kaer Douar & Mor : Panerad ar mor (Ploneour-Lanwern)\nSavet eo bet ar c’hevredad kevredigezhioù Paneradoù ar Mor e Ploneour-Lanwern (29) evit dastum ar pesked fresk n’int ket bet gwerzhet er c’hoc’huioù, lakaat prientiñ anezho gant pemp chanter kenemprañ e Sant Wennole, an Oriant, Sant-Maloù, Fécamp ha Boulogne-sur-Mer, ha goude-se dasparzhañ anezho etre ar c’hevredigezhioù da skoazellañ an dud da gavout boued e Frañs a-bezh.\nTaol-kaer a enor e bed ar sport : Eugénie Le Sommer (mell-droad)\nHa hi 31 bloaz, setu a-benn ar fin m’eo enoret Eugénie Le Sommer, ar c’hoarierez mell-droad eus an Olympique lyonnais hag a-orin eus ar Mor-Bihan.\nTaol-kaer a enor e bed an arz hag ar sevenadur : Françoise Livinec evit Skol ar Merc’hed en Uhelgoad (29)\nTaol-kaer Dibar ar juri : Sermeta (Montroulez-29)\nAn embregerezh Sermeta eus Montroulez, savet e 1993 gant Joseph le Mer, zo er penn a-raok er bed hiziv an deiz evit an eskemmerioù termek inoks. Ar stal vrasañ eo e bro Montroulez e-keñver niver an implijidi.\nC’hoant ho peus da c’houzout hiroc’h war al loreidi ?\nGwelet lec’hienn ofisiel Taolioù-kaer Breizh !\nGouel Breizh : 44 abadenn arc’hantet evit ar 14vet bloaz\nRoomp bec’h evit hor glad !\n42 abadenn arc’hantaouet evit 13vet Gouel Breizh


Flora armorica : ur rouedad war ar stern | Becedia\nSavet e oa bet Flora armorica e stern ar raktres Flora celtica a oa e gefridi renabliñ an holl implijoù bet graet gant ar bobl eus ar plant, diwar an hengoun keltiek, Bro Skos ha Bro Saoz ennañ.\nGant ar gevredigezh Jardins du Monde e oa bet kaset ar raktes-mañ eus 1997 da 2005, e Breizh a-bezh, sañset, ha pa voe gwriziennnet ar raktes e Kerne-Uhel.\nE 2007 e voe astennet ar raktres d’ur rouedad gwriet gant ar c’hevredigezhioù Skol louarnig, Herborescence, hag Eñvorennoù Kreiz-Breizh, dre ma oa bet dilezet gant ar gevredigezh Jardins du Monde . E 2008 e voe dalc’het an emvodoù kentañ ha savet e voe pemp diazlec’h-teska : e Bulad-Pistien, er Gemene, e Kore, er Fouilhez hag e Karaez.\nEus 2009 da 2011 e voe harpet ar raktres gant skoaziadoù Kuzul rannvro Breizh ha reoù an departamantoù pe ar broioù a veze kaset ar raktres war o zachenn. E diwezh ar prantad-mañ e voe embannet al levr Dastumadeg kentañ, danevell an tri bloavezh enklask-se. E 2012 e voe kemmet statud Flora armorica evit ma c’hellfe bezañ frammet e stumm ur gevredigezh ha derc’hel da labourat kuit a skoaziad ebet. Cheñchamant a voe ivez gant an diazlec’hioù-teska : darn anezhe ac’h eas da get, dre ma oa aet o startijenn gant an amzer, tra ma voe savet reoù all, e Breizh-Izel dreist-holl. Neuze e krogas ar gevredigezh da sevel un diaz-roadoù a c’heller kavout ennañ anvioù brezhonek pe galloek forzh pe louzaouenn, hag an implijoù-pobl a vez dioute, dre vizkrivañ hec’h anv gallek.


Filaj ar blez-mañ 'vo e Porzh-Loeiz ! - Sonam' - Skol Sonerezh\nDegemer » Non classé » Filaj ar blez-mañ ‘vo e Porzh-Loeiz !\nE Porzh-Loeiz e vo filaj Sonam’ skol sonerezh ar blez-mañ d’ar Meurzh 25 a viz Mezheven 2019 adal 7e da noz. Ur filaj eo un nozvezh e-menn e vez lâret kanaouennoù, alies a vro Vreizh hag hengounel, met kavet ‘vo krankiz da ganiñ unan pe zaou pe dri sonnennoù a bep seurt. Posubl ‘vo da zonet ivez nemet evit selaou é priziñ endro c’hwek jardrin ar vediaoueg (pe diabarzh ma vo fall an amzer)…\nFilaj Sonam’ a zo kenazoet get Klub an Teodoù fall ha get kentelioù brezhoneg kelc’h keltiek An Drouz Vor Porzh-Loeiz, get skoazell Ker Porzh-Loeiz.\nKasit geneoc’h un dra de zebriñ get ar re all !\nGallout a reoc’h priziñ stalioù kan Morwenn Le Normand, stal kan Koco pe stal kan ha sonerezh hengounel a vro Asturiez, selaou doc’h kanaouennoù desket e-pad ar stajoù graet ar-blez-mañ get Charles Quimbert pe get Koco !\nGwir eo e oa ur bochad oberezhioù tro dro ar c’han kinniget get Sonam’ ar blez-mañ : stal kan hengounel, stal lazkaniñ ar bed, stal kan variétés, stal kan jazz/gospel, stal kan ha sonerezh a vro Asturiez, stajoù evel teknik ar c’han, evit ar vugale…\nNevezadenn evit ar blez a za : ur staj kan Rom !\n← Stajoù kan evit ar bugale pe an dud deuet e miz Gouere\n23 a viz Gwenholo : traoù nevez a-benn an distro-skol ! →


Holl liseidi al lise en euskareg Bernat Etxepare eus Baiona o doa skrivet o c’hopienoù prederouriezh en euskareg evit ar bak. Diwar ar 40-se, n’eus ket ‘met UNAN a zo bet lennet ha notennet. Ar re all a zo bet notennet dindan 6/20. War ur gopienn e oa skrivet « N’eus ket moaien priziañ ar pezh a zo skrivet, war-bouez an enkr dispignet » memes.\nE galleg e oa skrivet ar pennad-digeriñ ma tisplege al liseidi perak o doa kompozet en euskareg. Goulenn a raent o defe ar gwir da dremen ar bak en euskareg penn-da-benn. Hag int euskaregourien hag en hentenn euskarek abaoe o oad tenner.\nA-benn ar fin, n’eus ket ‘met ul lisead hag en deus tapet ar geidenn gant 12/20. Eüruzamant o deus tapet an holl liseidi ar bak a-drugarez d’o notennoù mat a-hed ar bloaz rak ar gwiriañ kendalc’hek a zae d’ober 80% eus ar bak ar bloaz-mañ.\nbak en euskareg


Pajenn:Almanak Breiz Izel (1872).djvu/36 - Wikimammenn\nPajenn:Almanak Breiz Izel (1872).djvu/36\ndigas boued en Paris epad an 21 devez-se. Ar Prus na ioullaz ket kiewet komz a gas boued d’ar Parisaned, ha setu ma oa red kenderc’hel (continuer) ar brezel, ha gant neubeutoc’h a chanz da c’honid eget biskoaz.\nAnn nao war-n-ugent a viz Du ez oa eta arme Paris en hent. Daou emgann (deux combats) dirollet a oe, ann dregont a viz Du, hag ann daou a viz Kerdu, en Champigny, war vord ar ster hanvet Marne. Mobiled ar Finister, dreist holl, a reaz ho dever, evel bep-tro. Euz ann daou du ez oa kalz a gollou, hep gonid sklêr en tu a-bed. Met allas ! arme al Loire, pehini a c’hortoer evel ur zalver, na deue ket, hag a oe red souza arre, ha distrei indann mogerou Paris. E-keit-se, ar jeneral d’Aurelles de Paladines a em ganne ive eneb arme ar prinz Frederik-Charles, pehini a deue eûz Metz. Neuze a oe gwelet sklêr pegement a drouk a deue d’imp eûz rentadek (capitulation) Metz. Mar na vije ket kouezet warnezhi ann arme terrupl-se, arme al Loire a divije gallet mont bete Paris. Mar kollaz, ar gounid a goustaz ker d’ar Prusianed, hag ar c’henta hag ann daou a viz Kerdu, en Baume\nAdtapet diwar « https://br.wikisource.org/w/index.php?title=Pajenn:Almanak_Breiz_Izel_(1872).djvu/36&oldid=118972 »


Pajenn:Herri - Skrituriou sakr - Exod, 1861.djvu/91 - Wikimammenn\nPajenn:Herri - Skrituriou sakr - Exod, 1861.djvu/91\n25. Ha mar grit d’inn eunn aoter vein, na zavot ket anezhi gant mein benet ; rak ma likiit ar ghizal var-n-ezhi, e vezo dic’hlan.\n26. Na bignot ket ouz va aoter dre zeresiou, gant aoun na ve guelet ho noazded.\nChetu penaoz eo bet imbannet gourc’hemennou Doue, ar vamm-lezen euz ann holl lezennou all. Ne ket aliou a zo ama, na kuzuliou ar barfedighez, mad da heulia pe da lezel hep pec’hed marvel. Al lezen Eternel eo hou-ma, skrivet gant Doue e koustianz pep den, hag e renker da virout dindan boan da veza reuzeudig er bed-ma, ha da goll ar vuez eternel\nHe spered leun euz ar virionez-se, pehini a oa bet diskleriet d’ezhan gant Doue he-unan var ar menez, Moïzes na ehane d’he frezeg d’ar bobl. « Ann env hag ann douar, emez-han, a ghemerann da dest em euz kekeat diraz-hoc’h ar vuez hag ar maro, ar vennoz hag ar valloz. Ar vennoz, mar sentit ouz gourc’hemennou ann Aotrou, ar valloz, ma na zentit ket. Oh ! choazit eta ar vuez !… Skrivit doun enn ho kalonou he lezen hag he c’hourc’hemennou. Ho diski a reot d’ho pugale. Sonjal a reot enn-ho azezet enn ho tiez ; oc’h ober hent, enn ho kuele abarz kousket, da vintin pa zihunot. Ho skriva a reot var doull dor ho ti, var balv ho tourn ; ra vezint e pebleac’h a ispill dirag ho taoulagad. » Ar gourc’hemennou miret, chetu gounezet holl, ar gourc’hemennou torret, chetu eat tout da goll !\nNe ket d’ar bobl a Israël hepken eo bet great ar promessaou hag ar gourdrouzou-ze. Doue Israël a zo ivez hon Doue--\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/91&oldid=114880 »\nKemmoù diwezhañ degaset d'ar bajenn-mañ d'an 4 Ebr 2018, da 09:27.


1 eurvezh evit kontañ al laboused e Breizh – Dispak\n1 eurvezh evit kontañ al laboused e Breizh\nPublished on 21/01/2019 24/08/2020 by Brendan Guillouzic-Gouret\nAbaoe un nebeud bloavezhioù e vez renablet niver al laboused en natur gant ar c’hevredigezhioù GEOCA ha Breizh Vev (Bretagne Vivante). Un doare simpl da welet emdroadur poblañsoù a bep seurt spesadoù ha bezañ emskiant eus efedoù « Mab-den » war an natur… Er bloaz-mañ e vo aozet ar c’hontañ d’ar Sadorn 26 ha d’ar Sul 27 a viz Genver war Breizh a-bezh adarre.\nE 2009 e oa bet roet lañs d’ar c’hontañ laboused gant ar GEOCA e departamant Aodoù-an-Arvor hepken. Adalek 2011 e vez graet al labour-se a-stroll gant Breizh Vev war Breizh a-bezh, o kemer e kont Bro-Naoned ivez. Graet e vez bep bloaz evit gellout ober stadegoù war an niver a laboused gwelet gant an dud, met ivez evit gouzout pet spesad disheñvel a c’haller kavout c’hoazh e Breizh.\nD’ar memes mare atav e vez graet war-dro ar c’hontañ : dibenn-sizhun diwezhañ miz Genver a zo bet dibabet gant an aozerien hag er bloaz-mañ e vo dalc’het d’ar Sadorn 26 ha Sul 27 a viz Genver neuze.\nAes-tre eo kemer perzh ha ne vo ket hir-tre. Dibabit da gentañ ul lec’h un tammig strategel evit gellout gwelet ar muiañ anezho. Gallout a ra bezañ liorzh an ti pe c’hoazh en ur park, war ar maez pe e kreiz-kêr.\nUn eurvezh a vo trawalc’h da gontañ al laboused. Dav e vo kontañ hepken an niver brasañ a laboused eus ar memes spesad gwelet holl asambles er memes mare. Da lavaret eo ma vez gwelet 1 labous X da gentañ ha da c’houde 3 labous X ne vo notennet nemet « Labous X = 3 » (ha n’eo ket 4 !).\nAn holl ditouroù notennet e-pad an eurvezh a ranko bezañ skrivet war un teul PDF a c’hallit moullañ pe glokaat war-eeun war al lec’hienn.\nGouzout diouzh al laboused\nAr pep diaesañ evit an deraouidi a vo marteze anavezout laboused zo. Arabat ober biloù koulskoude, meneget eo sklaer gant an aozerien n’eus ket da notenniñ al laboused ma n’eur ket asur eus o spesad da vat. Dav eo kregiñ gant ar spesadoù brudet-mat neuze, ha klask tamm-ha-tamm deskiñ anavezout reoù nevez. M’ho peus douetañs war spesad ul labous bennak ha m’ho peus tro da dapout ur skeudenn e c’hellit kas anezhi war bajenn Facebook an darvoud deoc’h da gaout un taol-sikour.\nKontañ al laboused e-pad 1 eurvezh a zo ivez un doare talvoudus evit (ad)deskiñ o anvioù e brezhoneg. Un toullad levrioù brav a zo war an danvez-mañ en hor yezh dija, met ma n’ho peus ket bet tro da gavout unan a-raok an devezh kontañ e c’hellit atav kavout anvioù ar spesadoù boutin e brezhoneg er pleg-dibleg savet evit notenniñ.\nBreizh, Endro / labour-douar, KeleierBoc'hruzig, Bretagne Vivante, Evn, Evned, GEOCA, Kalvennig c'hlas, Kontañ al laboused, Labous, Laboused, Pennglaouig, Pintig, Spesad\nPrevious Previous post: COP24: An hin ne c’hortoz ket !\nNext Next post: Ti-gwilioudiñ Gwengamp n’eo ket savetaet c’hoazh


Priedelezh e Breizh - Wikipedia\nPriedelezh e Breizh\nAr briedelezh eo ar stad a vuhez a zo bet aozet, dre un emglev hervez al lezenn, etre ur paotr (ar pried, ar gwaz pe an ozhac'h), hag ur plac'h (ar bried pe ar wreg) da sevel un tiegezh.\n1 Dimezioù heñvelrevidi\nDimezioù heñvelrevidi[kemmañ | kemmañ ar vammenn]\nEn un nebeudig broioù, abaoe penn-kentañ ar XXIañ, e vez graet dimezioù etre paotred pe etre maouezed. E 2007 ne vez graet nemet e teir bro eus Europa: an Izelvroioù, Belgia, ha Spagn.\nE Breizh evel e Bro-C'hall ez vez aozet unaniezhoù ha n'int ket dimezioù gwir. PAC a vez graet eus an unaniezh-se.\nJedet ez eus bet e oa dregantad an heñvelrevidi e poblañs ar broioù etre 1% ha 10 %.\nAr briedelezh etre tud heñvelreizh, aotreet e broioù zo, n'eo ket degemeret c'hoazh en hon hini.\nkaout darempredoù reizhel an eil gant egile, da lavarout eo kaout bugale\nPrezegennou diwar-benn ar binijenn hag ar briedelez, gant an Aotrou Jezegou, Brest, 1936.\nAdtapet diwar « https://br.wikipedia.org/w/index.php?title=Priedelezh_e_Breizh&oldid=1848860 »


Noz-veilh an Anaon - Wikimammenn\nNoz-veilh an Anaon\nGloada ar Prad. Rakskrid gant Dirlemm\nNozveziou an Arvor\nTi moulerez Sant-Gwilherm, 1909 (p. 101-105)\n◄ Huvre aotrou Person Plogô Noz-veilh an Anaon Klenved ar gear ►\nSonjit en ho tad, en ho mamm,\nEr purkator e-kreiz ar flamm :\nVa mab, va merc’h, ah ! selaouit !\nEn han’ Doue, hor zikourit !\n(Eus Kantikou Kemper).\nKement ma a yoa d’an deiz kenta a viz du, da zerr-noz an dervez mara an Iliz gouel bras an Holl-Zent ha ma tigas sonj d’eomp eus hor c’herent a zo o leski er purkator.\nEur sutaden er c’horn-tro, hag e oe gwelet ar marc’h du o tont gant herr da jom a-zav dirak ti hent-houarn San-Tegonnek. Araok zoken m’o doa ehanet ahelou ar rodou da wigourat e weljod eun den yaouank o tisken, o lavaret kenavo d’ar vignoned o doa great hent gantan ; hag, o veza eat e-meaz an ti, o welet c’hoaz ar c’halabousennou ruz, e lavaras uhel :\n— « Kenavo biken d’an arme ! »\nHa neuze, soun war e zivesker, e gasketen gantan war gostez e benn, hon den yaouank a yeas, gwech gant an henchou, aliesoc’h dre wenojennou evit en em gavout kentoc’h e Kreac’h-Kelen.\nKaer oa an traou a bep tu d’an neb a vije bet e spered gant oberou ar grouidigez. Eun sterig trouzus a rede he doureier d’an traon, a-dreuz ar roz hag an haleg ; al lapoused a richane o c’houblajou diveza araok kuzat o flun dindan an deliou melen ; ama hag a hont parkeier leun c’hoaz a zouladou, pe douarou alaret dare da zigemeret had eun eost nevez ; pelloc’h prajeier, koajou, keriadennou hanter guzet gant bochadou gwez evlac’h. Hon zoudard a anaveze an holl draou ze, ha daoust ma oa seiz vloa abaoue n’en doa ket o gwelet, n’edo tamm ebet e spered en sonj ganto.\nSetu hen o chom a-zav en eun taol krenn ; gwelet en deus du-ze an ti soul ’lec’h ema e vamm ouz e c’hedal seiz vloaz hir a zo\n— « Ha c’hoaz, nan, emezan, n’ema ket oc’h va gedal er pardaez-ma ; gouzout a ra awalc’h e teuin dizale, ne oar ket avat an dervez ; n’her gouien ket va-unan zoken pa skriven d’ezi va lizer diveza… N’eus forz, muioc’h a ze a blijadur a vo ganti digemeret ac’hanoun. »\nHag o veza lammet e dog soudard diwar e benn ez eas buanoc’h, hep sellet oc’h ar bochadou lann ha brouskoad a gave alies war e hent.\nEn draonien du-ze, pelloc’hik, her gouzout mat a rea, edo tour hag iliz e barrez, ’lec’h e oa bet badezet, ’lec’h en doa great e bask kenta, ha ’lec’h ez aje da skoulma e galon hag e vuez gant kalon ha buez e vestrezig, Fransezaïg an Ti-all.\nKredi a rea e kavche e vamm azezet e korn an oaled, ar chapeled koz ganti etre he daouarn, pe marteze o tibri eun tammig souben an tri zraig gant eul loa goad, evel diagent…\nEn tu-all eus an oaled e kavche e c’hoar vihan, sur awalc’h… E c’hoar vihan a lavare ? Bihanik oa sur pa ’z eas hen eus ar gear, hogen dont a ra kalz a vent d’ar merc’hed oc’h ober seiz vloaz. Na c’hoarzin a rache o welet e varo, e galabousen, e gaboten, e vragou ruz !…\nHa war gement se hor Breizad en em roas da gana ken na dregerne ar c’harter gant e vouez skiltrus.\nPetra eo eta d’ar c’hleier son ken truezus ? Deuet eo ar pardaez-noz, ha brema e klev a bep tu ar c’hleier o tintal… o tintal ar glazou. Hag e teu sonj d’ezan eus e vreudeur yaouank, eus e dad, kaset gantan d’an douar benniget. E galon a deu da veza striz, hag ec’h esa lavaret an De profundis desket gantan gwechall war varlen e vamm.\nGreat en doa eur pennad brao eus an hent, edo zoken gant ar wenojen a gase war-eün d’e ger, pa glevas eur ganaouen e toull dor eun ti. Asten a reas e skouarn da zelaou, ha setu ama petra glevas :\n« Pa sko ar maro war an nor,\n« Stok er c’halonou ar c’hren-mor ;\n« Da doull an nor pa deu’r maro,\n« Piou gant ar maro a yelo ?\n« Hogen, ne vec’h ket souezet\n« Da doull ho tor mar domp digouet ;\n« Jezuz en deus hon digaset\n« D’ho tihuna mar doc’h kousket ;\n« D’ho tihuna, tud an ti-man,\n« D’ho tihuna, bras ha bihan :\n« Ma’z eus, siouaz ! truez er bed,\n« En han’ Doue hor zikouret !\n« Breudeur, kerent ha mignoned,\n« En hanv Doue, hor zelaouet !\n« En hanv Doue, pedet, pedet,\n« Rak, ar vugale ne reont ket !… »\nHag e welas, eur pennad goude, ar pentieg o tont davet ar ganerien. Eun aluzen a roas d’ezo o lavaret :\n— « Evit an Anaon ! »\nAr zoudard a dizas anezo, ha e lavaras d’o zaludi :\n— « Noz vat d’an anaoun ! »\nHag int i da zislavaret :\n— « Ha noz vat ive d’ar re veo ! »\nOber a rejont anaoudegez hed an hent. Evit la varet mat, en em anavezet ez oant gwechall, hogen keit a yoa n’oant ket bet e tu d’en em welet !… Setu ma ped ar zoudard anezo da vont gantan betek e di da gana d’e vamm Kanaouen an Anaoun.\n— « Va mamm, emezan, klaoustre n’anavezo ket mouez he mab ! »\nPeger souezet e pe p’en em gavas dirak al leur, o welet an ti sklerijennet, kaer hag an nor digor frank da beb-unan !\n— « Va mamm, eme ar paotr, n’eo ket kustum da jom ken divezat war-zav ! »\n— « Santet he deus, kredabl eo, ez oa erru d’ar gear ! »\nMont a reas e-unan, didrouzik, da zellet dre ar prenestr ; hogen ne reas nemet eur zell korn, rak aon en doa da veza gwelet eus an ti, hag e teuas da gerc’hat e vignoned chomet er-meaz eus al leur, evit kas anezo didrouzik betek dor an ti. C’houezi yen a rea, ar c’heaz, rak ne gleve netra o finval en diabarz.\nAr baotred a grogas evelato gant Kanaouen an Anaoun ; endra ma’z ea ar c’han endro ganto, goustad ha gorrek, ar zoudard a reas sin ar groaz hag a lammas didrous dreist an treuzou.\nEdod o kana\n« En hanv Doue hor selaouet !\n« En hanv Doue pedet, pedet,\n« Rak ar vugale ne reont ket !… »\nSetu hene kreiz an ti, dallet gant ar sklerijen… Hag ar c’hân a gendalc’h atao da vont en-dro…\n« Gant ar re hon deus-ni maget\n« Edomp pell zo ankounac’het,\n« Gant ar re hon deus-ni karet\n« Hep truez ez omp dilezet… »\nGwelet a c’helle brema… War ar bank-tosel harp oc’h ar gwele, ’lec’h ma kouskas pell amzer, ez oa pemp pe c’houec’h maouez azezet, ar chapeled ganto en o dourn. Tre, er goueled, ez oa eur chapel wenn, ha tro-wąr-dro peder goulaouen goar war elum… Pebeuz taol a skoas kalon ar zoudard !… Klevet e oe eur glemmaden c’haro, pa’z edo ar ganerien gant ar poz war-lerc’h. Ar re-ma a deuas ive en ti, strafuilhet holl gant an darvoud. E-harz ar gwele a varo, ’lec’h m’edo e vamm, ar zoudard kez drouk-livet holl, liou ar maro ive en e gerc’hen, a yoa kouezet etre divreac’h e c’hoar\n— « D’an daoulin !… D’an daoulin holl, gwazed, eme ar wreg a lavare pedennou an noz-veilh : De profundis !… »\nAdtapet diwar « https://br.wikisource.org/w/index.php?title=Noz-veilh_an_Anaon&oldid=157950 »\nKemmoù diwezhañ degaset d'ar bajenn-mañ d'an 7 Ebr 2020, da 12:59.


Harz-labour ar gelennerien skol-veur e Breizh-Veur\nAccueil / Lec'h / Etrebroadel / Harz-labour ar gelennerien skol-veur e Breizh-Veur\nBrendan-Budok Durand-Le Ludec 27 August 2018\nUr skritell e kembraeg evit skoazellañ an harz-labour : “hol leve a zo bet torret”.\nN’eus ket bet kalz a gaoz er mediaoù gall. Brasañ harz-labour istor ar skolioù-meur e Breizh-Veur a zo bet kaset gant sindikadoù ha 50 000 kelenner pe implijad skol-veur etre miz C’hwevrer ha miz Ebrel 2018.\nE-keit ma oa ar studierien o stourm e Breizh hag e Bro-C’hall a-enep ar reform ORE, hag ar gelennerien vrezhonek o klask gounit un endro labour gwelloc’h, e oa o c’heneiled eus Breizh-Veur o tifenn o leve. Ur reform eus sistem al leveoù, an USS (Universities Superannuation Scheme), a lakaas an traoù da darzhañ. E-lec’h reiñ ul lodenn eus o gopr bep miz d’ur c’hef a warantfe leveoù ingal ha reoliek dezhe, e felle d’an UKK, aozadur pennoù bras ar skolioù-meur, lakaat skodenn an implijidi (rak eno e vez implijet ar gelennerien gant ar pennoù bras ha n’eo ket gant ar Stad, rak prevez eo ar skolioù-meur) war marc’had ar Yalc’h. D’an 22 a viz C’hwevrer e voe bet lañset un harz-labour gant an UCU (University and College Union), sindikad implijidi ar skolioù-meur a glemme e c’hallfe ar reform lakaat en arvar o leve (£10 000 ar bloaz a lâre lod) pe en arvar bras zoken ma c’hoarvezfe un enkadenn hag ez afe ar c’hevrannoù (actions) da get. E kreiz al luskad e santed ivez burutelladennoù a-enep ar pennoù bras a c’hounez e-barzh ar vro-se muioc’h evit ar vinistred alies ! Kement-mañ ne vir ket oute da lemel postoù pe da izelaat ar yalc’hadoù.\nKregiñ a reas war-dro 50 000 kelenner hag implijad e 64 skol-veur da baouez gant o c’hentelioù ha da vanifestiñ er c’hampusoù pe er c’hêrioù. Buan a-walc’h goude-se e teuas un toullad studierien en o c’hichen d’o skoazellañ. Dre ma ne veze ket kenteliet ken e kasas miliadoù a studierien bep a lizher da bennoù bras o skol-veur o c’houlenn bezañ restaolet o frejoù enskrivadur (“Fair enough” a lârent, pa baeont etre £4 500 ha £9 000 evit ur bloavezh studi !). Peadra a oa neuze evit lakaat gwask war an UKK, hag a glaskas marc’hata meur a wech gant ar gelennerien e-kerzh miz Meurzh, en aner. Goude ur miz hanter a dabutoù e voe kavet un diskoulm gant an daou strollad d’ar 16 a viz Ebrel pa asantas 64 % an UCU kinnig an UKK, a warantas d’ar gelennerien ul leve dereat ha ne vo ket levezonet gant ar Yalc’h.\nDa glozañ e venegin Sally Hunt, sekretour-meur an UCU : “Spi hon eus e roio an emglev-mañ kalon d’an holl labourerien da stourm evit difenn o gwirioù !”\nShare the post "Harz-labour ar gelennerien skol-veur e Breizh-Veur"\nBrendan-Budok Durand-Le Ludec\n> Brendan-Budok Durand-Le Ludec\nStudier war ar yezhoù keltiek hag an istor e skol-veur Roazhon 2 eo Brendan-Budok Durand-Le Ludec.


Pajenn:Al Lae - Bilzic.djvu/134 - Wikimammenn\nPajenn:Al Lae - Bilzic.djvu/134\nan dud klanv, eeuna a rênt ar re gamm pe dort, ar gwel a roent d’ar re dall, ar c’hleved d’ar re vouzar. Ha breman !…\n— Droug enne, marvad, eus an dud, eme Bilzig.\nAr pôtr koz a zellas a-dreuz ouz ar pôtr.\n— Leaz a zo c’hoaz e beg da fri, marmouz !\n— Ar pez a zo gwir, eme Jarlig koz, sant Kirek a wenve hag a ziwrienne ar goanvennou, an darvoedennou, ar gwenaennou ; sant Melar a roe nerz d’ar vugale blank ; sant Kado a yac’hae ar goullou, sant Urlo ar remm, sant Kirio ar goriou ; santez Rosa a zigase leaz e bronnou dizec’het ar mammou ; sant Herbot a wellae al loened, ha Gwerc’hez Itron-Varia ar Jaou a sederae, a sklerijenne ar sperejou klanv gant an displijadur… Ar zent-ze a oa uhel er Baradoz, brudet meurbed war an douar. Ha breman !…\n— Breman, pôtr kêz, eme Bipi an Drask, ar zent-ze a zo koueet e kas : maro int marteze !…\n— Ho ho ho, maro !… ar zent ne varvont ket, Pipi.\n— Ar zent ne varvont ket ? Ma ! perak ’ta neuze chapel sant Melar a zo koueet en he foull ?… Eus chapel santez Rosa aet ar zent gant al laer. Ah ! ah ! ah ! ya, gant al laer !… Ha marvad, ma vijent bet beo ?… Ha chapel ar Jaou ! Panevet an dud yaouank a deu, da ze ar pardon, da zansal en-dro d’ei, pell zo…\n— Sant Kado ! fae eo gantan sellet ouz gouliou an dud klanv. Figus, ’m eus aon, eo deut da vea, eme Jarlig koz… Luduenn, c’houi ’oar, gouliou o dislina en e c’houg, teir pe beder gwech, a zo bet gant e vamm beteg e chapel, diarc’hen, e korf e roched, evit goulenn bea yac’haet. Bouar sant Kado : al Luduenn an neus dalc’het e c’houliou. Dislina a reont, dislina a refont… Piou ac’h a da bardon sant Haran ? Piou ?… Den !… Eur pagan, ya, eur pagan an neus prenet ar chapel hag ar feunteun, en pehini eman (goût a ret an dra-ze kouls ha me) bac’het, stlejet dindan gazul-gê, an Dukez Anna gant he holl zenzoriou.\n— Nan eo ket eun diod ar pagan-ze ! eme Saïg. Hennez a glasko hag a gavo marteze an tenzôr.\n— N’eo ket krenv a-walc’h ! eme Herve Yann, pehini, sonj hoc’h eus, a oa bet oc’h esa delivra an Dukez. Met, e gwirione,\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/134&oldid=160055 »\nKemmoù diwezhañ degaset d'ar bajenn-mañ d'an 25 Ebr 2020, da 10:50.